title: Renault 5

text:
Renaultilla oli 80-luvulla myös Renault 5 Turbo-niminen B-ryhmään luokiteltu ralliauto, jossa tehoa oli 210-350hv. Tämä keskimoottorilla ja takavedolla, sekä levitetyllä korilla varustettu kilpa-auto oli parhaimmillaan nopeita mutkaisia asfalttiteitä sisältävissä kilpailuissa, kuten Korsikan rallissa.
Kilpailevien merkkien esiteltyä nelivedon kilpakäyttöön, Turbo 5 jäi useimmiten altavastaajaksi.


title: Renault 5

text: Viimeisessä kehitysversiossa Renault 5 Maxi Turbossa teholukemat 406hv.


title: Renault 5

text:
Autolla kilpailivat mm. Jean Ragnotti sekä Didier Auriol.
Ragnotti ajoi Korsikan rallin voittoon autolla vuosina 1982, 1985, sekä Monte Carlo -rallin voittoon 1981.


Salibandyn maailmanmestaruuskilpailut 1996 olivat historian ensimmäiset maailmanmestaruuskilpailut ja ensimmäiset miesten MM-kisat. Ne järjestettiin Ruotsissa kolmen kaupungin Skellefteån, Tukholman ja Uppsalan kesken. Loppuottelu pelattiin loppuunmyydyllä Globen-areenalla. Sitä seurasi 15106 katsojaa, joka on enemmän kuin vuonna 1995 järjestetyn jääkiekon maailmanmestaruuskisojen loppuottelua seurannut yleisömäärä. Mestaruuden voitti isäntämaa Ruotsi.


title: Matalaenergiatalo

text: Matalaenergiatalo on rakennus, jonka tilojen lämmitykseen kuluvan energian kulutus on tavanomaista pienempi, korkeintaan 60 kWh/m² vuodessa eli puolet rakennusmääräykset täyttävän omakotitalon keskimääräisestä kulutuksesta. Määritelmä on Euroopassa jokseenkin vakiintunut. Matalaenergiatalojen rakentaminen on mahdollista tavanomaisella nykytekniikalla: riittävällä vaipan eristämisellä yhdistettynä energiatehokkaaseen ilmanvaihtoon.


title: Matalaenergiatalo

text: Esimerkiksi pientalon koko elinkaaren ympäristökuormituksesta 80-90 % aiheutuu käytön aikaisesta energiankulutuksesta. Suomessa energian kokonaiskäytöstä kuluu vuosittain 22 % rakennuksien lämmitykseen. Asumisen osuus Suomen kasvihuonepäästöistä on noin 30 prosenttia. Matalaenergiatalosta hyötyvät kansantalous, ympäristö ja käyttäjät.Matalaenergiatalossa aurinko lämmittää, Helsingin Sanomat 21.10.2007 F1


title: Matalaenergiatalo

text: VTT:n mukaan matalaenergiatalon kustannukset nousevat 3-5 prosenttia normaalirakentamiseen verrattuna. Investoinnin takaisinmaksuaika on alle 10 vuotta.Matalaenergiatalossa aurinko lämmittää, Helsingin Sanomat 21.10.2007 F1 Oulun kaupungin rakennusvalvonnan ja rakennusyritysten selvityksen mukaan energiatehokkaan omakotitalon rakentaminen maksaa 4 000-8 000 euroa enemmän kuin tavanomainen talo.


title: Matalaenergiatalo

text: Matalaenergiatalojen suunnittelun lähtökohta on kestävä kehitys. Tavoitteena on, että energiaa, sähköä ja vettä kuluu vähemmän ja uusiutuvaa energiaa hyödynnetään tehokkaasti.


title: Matalaenergiatalo

text: Suunnittelun avainasioita ovat rakennuksen koko ja muoto, massan sijoittelu tontille, vaipan lämmöneristys ja ilmanpitävyys, lämmitysjärjestelmä ja lämmöntuottotapa, lämmöntalteenotolla varustettu ilmastointi, pieni vedenkulutus, vähän kuluttavat vesikalusteet ja sähköratkaisut, sekä teknisten järjestelmien tarpeenmukainen ohjaus. Kiinnittämällä huomiota rakennuksen vaipan lämmöneristyskykyyn ja tiiviyteen, sekä rakennuksen ilmanvaihtoon voidaan huomattavasti vaikuttaa rakennuksen energiankulutukseen.


title: Matalaenergiatalo

text: Matalaenergiataloissa on eristettä normitaloa enemmän: seinät 30 cm (normi 25 cm), yläpohja 55 cm (50 cm) ja alapohja 20 cm (15 cm). Ikkunoiden ja ovien lämmönläpäisyarvo U-arvo on alle 1,0 (normi 1,0).Matalaenergiatalossa aurinko lämmittää, Helsingin Sanomat 21.10.2007 F1


title: Matalaenergiatalo

text: Suomessa rakennusten lämmittämiseen kuluu 22 % energiasta. Rakennusten käyttö, ylläpito ja rakentaminen vie 40 % energiasta. Jos kaikki Suomen uudisrakennukset toteutettaisiin matalaenergiatekniikalla tilojen lämmitystarve putoaisi 5 % 10 vuodessa. Korjausrakentaminen antaisi saman vähennyksen energiatarpeessa. Suomessa matalaenergiatutkimus on verrattain vähäistä. Ekologisen rakentamisen ylioppilaan mukaan aihetta ei opeteta kunnolla korkeakouluissa ja yliopistossa.Matalaenergiatalossa aurinko lämmittää, Helsingin Sanomat 21.10.2007 F1 Tappioiksi muodostuvat energiakustannukset, kilpailuedun antaminen muille maille ja ilmastokatastrofin sosiaaliset, taloudelliset ja luonnontieteelliset menetykset.


title: Matalaenergiatalo

text: Rakennustekniikantutkijoista osa on sitä mieltä, ettei olisi järkevää rakentaa muita kuin matalaenergiarakennuksia. Niiden hyödyt ovat moninaiset ja investoidun rahan saa moninkertaisesti takaisin. Matalaenergiarakentaminen ei ole kuitenkaan vielä yleisesti tunnettua. Matalaenergiarakennuksia rakennetaan Suomessa vähän, koska päätöksenteossa painotetaan rakennuskustannusten merkitystä rakennuksen koko elinkaaren kustannusten sijaan. Valmiita "Avaimet käteen" -periaatteella tehtyjä ratkaisuja on vaikeaa löytää. Koska tekniikan hyödyt ovat suurimmat käyttäjille ja yhteiskunnalle, poliittisten päättäjien ja kuluttajien pitäisi osata vaatia vaihtoehtoja.


title: Matalaenergiatalo

text: Helsingin Sanomien kesällä 2008 neljälle suurelle rakennusliikkeelle tekemän kyselyn mukaan Uudeltamaalta ei löytynyt ko. yrityksiltä yhtäkään D-luokkaa parempaa rivitalokohdetta. Kyselyn rakennusliikkeet lupasivat tällaisia taloja joskus tulevaisuudessa.


title: Matalaenergiatalo

text: Matalaenergiarakentaminen ei vaadi erikoistekniikkaa, vaan perustuu jo olemassa oleviin, toimiviksi havaittuihin ratkaisuihin. Matalaenergiaratkaisut nostavat rakennuskustannuksia noin 3-5 %. Investoinnilla lämmitysenergian kulutus putoaa alle puoleen.VTT:n tekemien laskelmien (arvioiden) mukaan rakennustavan muutoksella voitaisiin helposti pienentää koko Suomen energiantarvetta. Mikäli kaikki uudet asuinrakennukset tehtäisiin matalaenergiataloiksi vuoden 2000 normien sijaan, niin 25 vuoden päästä kulutuksen vuotuinen pieneneminen vastaisi Loviisan ydinvoimalan tuottamaa energiamäärää. Rakennusten energiankulutusta voidaan laskea myös jälkeenpäin tehtävillä toimilla. Samalla usein sisäilman laatu ja asumismukavuus parantuvat.


title: Goyan aaveet

text: Goyan aaveet () on tšekkiläisohjaaja Miloš Formanin 18. ohjaustyö. Vuonna 2006 valmistunut elokuva sai Suomen ensi-iltansa 6. huhtikuuta 2007.


title: Goyan aaveet

text: Lajityypiltään draamaa edustava elokuva sijoittuu 1700- ja 1800-luvun vaihteen Espanjaan ja kertoo muun muassa taiteilija Francisco Goyasta.


title: Mentos

text: Mentos on Perfetti Van Melle Corporationin minttumakeismerkki.


title: Mentos

text: Mentos-pastilleja tuotettiin aluksi Hollannissa 1950-luvulla. Sen toi markkinoille Perfetti Van Melle Corporation. Pitkulaisen makeispakkauksen sisällä on yleensä 14 Mentos-pastillia. Makuja on seitsemän erilaista, ja niihin kuuluvat: mansikka, minttu, hedelmä, raikas minttu, omena, Tropical Fruits ja Sour mix. Sour mixin sisältämien pastillien maut ovat sitruuna, omena ja viinirypäle.


title: Mentos

text:
Suomessa myydään pääosin kahta eri Mentos-makua ja kahta eri tyyppiä. Mentoksia myydään minttuna ja hedelmänä sekä sokerittomana minttuna ja hedelmänä. Nykyään kuitenkin isoista kaupoista voi ostaa pakkauksia, joissa myydään kahdeksaa erilaista Mentos-makua.
Mentos on tunnettu reagoinnistaan kevytcolajuomien kanssa. Kun Mentos putoaa kevytcolapulloon, aiheuttaa se tulivuorenpurkausta vastaavan vaahtoutumisen. Ilmiön aiheuttaja on Mentoksen nukleaatiota.


title: Viola (jalkapalloilija)

text: Paulo Sérgio Rosa, pelaajanimeltään Viola (s. 1. tammikuuta 1969 São Paulo, Brasilia) on brasilialainen jalkapalloilija. Hän voitti maailmanmestaruuden vuoden 1994 MM-kisoissa. Hyökkääjänä pelaava Viola edustaa nykyisin brasilialaista Uberlândia Esporte Clubea.


title: Viola (jalkapalloilija)

text: Viola aloitti uransa vuonna 1988 Sport Club Corinthians Paulistan joukkueessa. Hän on pelannut urallaan monissa seuroissa pääasiassa Brasiliassa. Euroopassa Viola on pelannut Primera Divisiónin Valenciassa ja Turkissa Gaziantepsporin joukkueessa. Viola voitti Brasilian liigan maalikuninkuuden vuonna 1998. Samana vuonna hän sai myös kyseenalaista kuuluisuutta menettämällä hermonsa täysin kahdessa eri ottelussa muutaman kuukauden sisällä. Brasilian cupin ottelussa kasvattajaseuraansa Corinthiansia vastaan Viola ei suostunut lähtemään kentältä ulosajon jälkeen. Hän seurasi tuomaria ympäri kenttää kunnes hänen joukkuetoverinsa taltuttivat hänet. Sen jälkeen kolme mellakkapoliisia vei Violan pois kentältä. Brasilian sarjan neljännesvälieräottelussa Sport Club do Recifeä vastaan Viola hyökkäsi radiotoimittajan kimppuun ja peli keskeytettiin 20 minuutiksi.


title: Viola (jalkapalloilija)

text: Brasilian jalkapallomaajoukkueessa Viola pelasi vuosina 1993–1995 10 ottelua ja teki niissä kolme maalia. Viola pääsi vaihtopelaajana kentälle vuoden 1994 MM-kisojen loppuottelussa, kun Brasilia voitti maailmanmestaruuden.


title: Viola

text: Viola voi tarkoittaa ainakin seuraavia asioita:


title: Propyleeniglykoli

text: Propyleeniglykoli on orgaaninen yhdiste (alkoholi), joka on huoneenlämmössä (20 °C) olomuodoltaan väritöntä, hajutonta, itseensä kosteutta sitovaa (hygroskooppista) jähmeää nestettä. Sen kemiallinen kaava on CHO ja rakennekaava on CHCHOHCHOH. Propyleeniglykolista käytetään myös nimityksiä "1,2-propaanidioli", "metyylietyleeniglykoli" ja "1,2-dihydroksipropaani".


title: Propyleeniglykoli

text: Propyleeniglykolin leimahduspiste on 99 °C (c.c.) ja 107 °C (o.c.). Kaupallisesti propyleeniglykolia valmistetaan veden ja propyleenioksidin reaktiolla.


title: Propyleeniglykoli

text: Propyleeniglykolipohjaisia nesteitä käytetään lentokentillä lentokoneiden jäänpoistoon sekä jäänestoon. Lämmöntalteenottojärjestelmissä propyleeniglykolia käytetään lämmönsiirtonesteenä. Auton jäähdytysnesteenä propyleeniglykolia käytetään erityisesti sellaisissa auton moottoreissa, joissa on alumiinista valmistettuja osia. Ainetta käytetään nuuskan ja tupakan lisäaineena, sähkötupakan nesteissä sekä sikarihumidorin kosteuttimissa hyvän kosteutta sitovan ominaisuutensa ansiosta. Aine toimii elintarvikkeissa lisäaineiden ja aromien kantaja-aineena. Propyleeniglykolin E-koodi elintarviketeollisuudessa E1520, ja lääke- ja kemianteollisuudessa E490.


title: Propyleeniglykoli

text:
Propyleeniglykolia käytetään 50/50 suhteessa steriilin veden kanssa akryylipolymeeristen kiteiden tai Oasis -sienen kostuttamiseen humidoreissa käytettävissä kostuttimissa.
Propyleeniglykoli auttaa estämään liiallisen kosteuden humidorissa. Kosteuden laskiessa humidorissa alle n. 60 %, sieni tai kiteet alkavat luovuttaa kosteutta kunnes kosteusprosentti nousee takaisin n. 70 prosenttiin.


title: Propyleeniglykoli

text: Lyhytaikainen altistus ärsyttää silmiä ja toistuva tai pitkäaikainen ihokosketus voi aiheuttaa ihon herkistymisen.


title: Propyleeniglykoli

text: Eläinlääketieteellisessä käytössä propyleeniglykoli lisää ja ylläpitää lehmien ruokahalua ja maidontuotantoa, sekä vähentää niiden altistumista asetonitaudille eli ketoasidoosille.


title: Propyleeniglykoli

text: Savukoneissa käytettävä savuneste sisältää propyleeniglykolia ja tislattua vettä. Joissain savunesteissä ilmoitetaan käytettäväksi glyserolia propyleeniglykolin sijasta. Tislatun veden suhteella em. aineisiin saadaan vaikutettua savun sakeuteen.


title: Propyleeniglykoli

text: Propyleeniglykolia käytetään väliaineena sellaisissa lääkevalmisteissa, joiden vaikuttava aine ei liukene hyvin veteen. Propyleeniglykolia sisältävät injektoitavat lääkevalmisteet ovat aiheuttaneet joitain ongelmia, varsinkin suurina annoksina. Annoksesta riippuen 12–42 %:ia injektoidusta propyleeniglykolista erittyy pois virtsan mukana ja loput glukuroniidisidoksena. Propyleeniglykoliannoksen kasvaessa munuaisten kyky käsitellä sitä hidastuu, mikä saattaa johtua propyleeniglykolin alkoholeille ominaisesta lievästä anesteettisesta ja keskushermoa lamaavasta vaikutuksesta.


title: Stephenie Meyer

text: Stephenie Meyer (o.s. Morgan, s. 24. joulukuuta 1973 Hartford, Connecticut) on yhdysvaltalainen kirjailija. Hänet tunnetaan neliosaisesta romanttisesta fantasiasarjasta "Houkutus" (). Kirjasarjan ensimmäinen osa, vuonna 2005 julkaistu "Houkutus", oli Meyerin esikoisteos. Meyerin "Houkutus"-sarjan kirjoja on myyty maailmanlaajuisesti yli 42 miljoonaa kappaletta, ja sarjaa on käännetty 37 kielelle. Vuonna 2005 "Publishers Weekly" -lehti valitsi Meyerin yhdeksi vuoden lupaavimmista uusista kirjailijoista.


title: Stephenie Meyer

text: "USA Todayn" mukaan "Houkutuksen" neljä osaa olivat vuoden 2008 myydyimmät kirjat Yhdysvalloissa, ja Meyerin kustantaja arvioi hänen kirjojensa myyneen kyseisenä vuonna 22 miljoonaa kappaletta. Meyer on ensimmäinen kirjailija, joka on teoksillaan vallannut "USA Todayn" listan neljä kärkipaikkaa. Meyer on "Houkutus"-sarjan lisäksi kirjoittanut myös aikuisille suunnatun tieteisromaanin "Vieras" (2008). Meyer pääsi vuonna 2009 sijalle 26 talouslehti "Forbesin" kokoamalle listalle maailman vaikutusvaltaisimmista julkisuuden henkilöistä.


title: Stephenie Meyer

text: Stephenie Meyerin vanhemmat olivat Stephen ja Candy Morgan. Meyerillä on viisi sisarusta: Seth, Emily, Jacob, Paul ja Heidi. Etunimensä epätavallisen kirjoitusasun hän sai isänsä Stephenin nimen pohjalta. Meyerin ollessa nelivuotias hänen perheensä muutti Connecticutista Arizonan osavaltion pääkaupunkiin Phoenixiin. Hän kävi Chaparralin lukiota Scottsdalessa ja jatkoi opiskelua Utahin Provossa sijaitsevassa Brigham Youngin yliopistossa, missä hänen pääaineenaan oli englanti. Meyer valmistui yliopistosta vuonna 1995. Vuonna 1994 Meyer meni naimisiin Christian ”Pancho” Meyerin kanssa. Pariskunnalla on kolme poikaa: Gabe, Seth ja Eli.


title: Stephenie Meyer

text: Meyer kuuluu Myöhempien Aikojen Pyhien Jeesuksen Kristuksen kirkkoon. Hän ei esimerkiksi uskonsa vuoksi juo alkoholia tai polta tupakkaa. Nuoruudessaan Meyer haaveili urasta kirjailijana ja opiskeli englantia yliopistossa, mutta harkitsi kuitenkin ryhtymistä asianajajaksi, koska ei uskonut voivansa menestyä kirjailijana. Ensimmäisen lapsensa Gaben synnyttyä hän hylkäsi ajatuksen urasta lain parissa ja jäi kotiäidiksi.


title: Stephenie Meyer

text: Meyerin "Houkutus"-sarja julkaistiin vuosina 2005–2008. Kirjasarja kertoo nuoresta Bella Swan -nimisestä tytöstä, joka rakastuu Edward Cullen -nimiseen vampyyripoikaan. Kertomansa mukaan Meyer sai ajatuksen kirjasarjaan unestaan, jossa tyttö ja vampyyripoika keskustelivat suhteestaan ja siitä miten vampyyripojan oli taisteltava vastaan haluaan juoda tytön verta. Seuraavana päivänä, vuoden 2003 kesäkuussa Meyer alkoi kirjoittaa unensa pohjalta esikoisromaaniaan "Houkutus".


title: Stephenie Meyer

text: Meyer teki 750 000 dollarin sopimuksen "Houkutuksen" julkaisemisesta yhdysvaltalaisen Little, Brown and Company -kustantamon kanssa. Sopimus kattoi myös kolmen muun osan julkaisun. "Houkutus" julkaistiin vuonna 2005 ja menestyi hyvin. Se oli muun muassa "New York Timesin" ja "Publishers Weeklyn" valinta vuoden parhaaksi kirjaksi vuonna 2005. Meyer jatkoi kirjasarjaa vielä kolmen osan verran. "Houkutusta" seurasivat "Uusikuu" vuonna 2006 (suom. 2007), "Epäilys" vuonna 2007 (suom. 2008) ja "Aamunkoi" vuonna 2008 (suom. 2009). Kirjasarja käännettiin suomeksi vuosina 2005–2009 WSOY:n kustantamana.


title: Stephenie Meyer

text: Meyerin oli määrä kirjoittaa "Midnight Sun" -niminen, sarjan ensimmäisen osan uudelleen kertova teos Edwardin näkökulmasta, mutta sen luonnoksien vuodettua internetiin hän lopetti sen kirjoittamisen. "Midnight Sunin" luonnokset ovat nähtävissä Meyerin kotisivuilla. Meyer on kirjoittanut myös lisätietoa "Houkutus"-sarjasta sisältävän teoksen nimeltä "The Twilight Saga: The Official Guide", jonka julkaisupäivää ei ole ilmoitettu. Tähän lisätietoa sisältävään kokoelmaan Meyer teki myös pienoisromaanin "Bree Tannerin lyhyt elämä".


title: Stephenie Meyer

text: Meyer on kertonut, että jokaisella "Houkutus"-sarjan osa on saanut innoitusta tietystä kirjallisuuden klassikkoteoksesta ja että kirjat perustuvat löyhästi näin. Ensimmäistä osaa "Houkutusta" innoitti Jane Austenin teos "Ylpeys ja ennakkoluulo" ja "Uusikuu" perustuu löyhästi William Shakespearen näytelmään "Romeo ja Julia". "Epäilys" sai innoitusta Emily Brontën "Humisevasta harjusta". Viimeinen osa "Aamunkoi" perustuu osittain Shakespearen näytelmään "Juhannusyön uni". Meyer on kertonut saaneensa kirjoittaessaan innoitusta musiikista ja on lähettänyt verkkosivuilleen listoja innoittavista kappaleista. Usein listoilla esiintyviä yhtyeitä ovat Muse, Blue October, My Chemical Romance, Coldplay ja Linkin Park.


title: Stephenie Meyer

text: Kirjasarjan pohjalta on tehty myös kolme elokuvaa: "Twilight – Houkutus" (2008), "Twilight – Uusikuu" (2009) ja "Twilight – Epäilys" (2010). Neljännen teoksen pohjalta tehdään kaksiosainen elokuva "Twilight – Aamunkoi", joista ensimmäisen osan on määrä saada ensi-iltansa 18. marraskuuta 2011 ja toisen osan kesällä 16. marraskuta 2012. Meyer teki cameoroolin elokuvassa "Twilight – Houkutus". Kaikissa elokuvissa päärooleja näyttelevät Kristen Stewart, Robert Pattinson ja Taylor Lautner.


title: Stephenie Meyer

text: Vuonna 2008 julkaistiin Meyerin aikuisille suunnattu tieteisromaani "Vieras" (The Host, suom. 2009). Meyer on kirjoittanut sille jatko-osaa "The Soul". Meyer on myös kirjoittanut novellin ”Hell on Earth” vuonna 2007 julkaistuun kokoelmateokseen "Prom Nights from Hell".


title: Stephenie Meyer

text: Suuren suosionsa myötä Meyerin ja "Houkutuksen" on usein sanottu luoneen ympärilleen ”Twilight-ilmiön”, jota on verrattu J. K. Rowlingiin ja hänen "Harry Potter" -kirjasarjaansa. "Houkutuksen" ihailijat ovat muun muassa kirjoittaneet sarjan pohjalta omia tarinoitaan eli fanifiktiota internetiin ja perustaneet "Houkutus"-aiheisia yhtyeitä. Meyerin julkiset esiintymiset ovat vetäneet puoleensa monituhatpäisiä yleisöjä. "US Weekly" -lehden mukaan Yhdysvaltain presidentti Barack Obama on lukenut "Houkutus"-kirjasarjaa yhdessä vanhemman tyttärensä Malian kanssa.


title: Stephenie Meyer

text: "Houkutus"-kirjojen tapahtumat sijoittuvat pieneen Forksin kaupunkiin Yhdysvaltain Washingtonin osavaltiossa. Kaupunki on saanut paljon huomiota, ja kunnianosoituksena kirjailijalle se juhlii Stephenie Meyer -päivää Bella Swan -hahmon syntymäpäivänä 13. syyskuuta. Sarjan suosio on lisännyt matkailua kaupunkiin, ja kaupunkilaiset alkoivat esimerkiksi myydä sarjaan liittyviä tuotteita sekä järjestää "Houkutus"-aiheisia kiertokäyntejä Forksissa ja sen lähialueilla.


title: Houkutus

text:
Houkutus () on yhdysvaltalaisen kirjailijan Stephenie Meyerin esikoisteos ja samannimisen kirjasarjan ensimmäinen osa, joka julkaistiin vuonna 2005.
Kirjasarjaan kuuluvat lisäksi "Uusikuu" (2006), "Epäilys" (2007) ja "Aamunkoi" (2008). Suomeksi "Houkutuksen" käänsi Tiina Ohinmaa vuonna 2005. "Houkutuksen" pohjalta on tehty elokuva "Twilight – Houkutus", joka sai ensi-iltansa Yhdysvalloissa vuonna 2008 ja Suomessa vuonna 2009.


title: Houkutus

text: Sarjan luoja Stephenie Meyer on kertonut kuinka sai ajatuksen sarjan ensimmäiseen kirjaan "Houkutukseen". Kertomansa mukaan Meyer heräsi 2. kesäkuuta 2003 nähtyään erittäin eläväntuntuista unta. Meyerin mukaan hän näki unessaan tavallisen näköisen tytön ja erittäin kaunispiirteisen vampyyripojan niityllä keskellä metsää. Hahmot keskustelivat siitä, että he olivat rakastumassa toisiinsa, mutta vampyyri tunsi suurta vetoa tytön veren tuoksua kohtaan ja joutui jatkuvasti taistelemaan itsensä kanssa, ettei tappaisi rakastettuaan yhdessä hetkessä. Herättyään Meyer pohti untaan ja kirjoitti muistiin niin paljon kuin unestaan muisti. Tästä alkaen hän kirjoitti tarinaansa joka päivä. Aluksi Meyer kirjoitti unensa niittykohtauksesta tarinan loppuun, minkä jälkeen hän siirtyi kirjan alkuun. Meyer sai tarinansa valmiiksi saman vuoden elokuussa kolmen kuukauden kirjoittamisen jälkeen. Hän jatkoi kuitenkin vielä tarinansa muokkaamista. Meyerin sisar Emily, joka oli lukenut sisarensa tarinaa, ehdotti, että Meyer yrittäisi saada kustantajan julkaisemaan tarinansa. Meyer alkoi ottaa yhteyttä eri kustannusyhtiöihin. Hän sai useita hylkäyspäätöksiä ennen kuin Little, Brown and Company -yhtiö kiinnostui hänen tarinastaan. Meyer solmi sopimuksen yhtiön kanssa, ja "Houkutus" julkaistiin lopulta 5. lokakuuta 2005.


title: Houkutus

text: "Houkutus" julkaistiin suomeksi vuonna 2005. Sen käänsi Tiina Ohinmaa ja kustansi WSOY.


title: Houkutus

text: 17-vuotias Isabella "Bella" Swan muuttaa äitinsä Renée Dwyerin luota kotoaan Arizonan osavaltion Phoenixista isänsä Charlie Swanin luo Washingtonin osavaltiossa sijaitsevaan Forksin pikkukaupunkiin. Uudessa koulussaan Bella tapaa salaperäisen koulun oppilaan, komean Edward Cullenin, jonka omituinen käytös alkaa kiinnostaa tyttöä. Edward vaikuttaa tekevän kaikkensa vältelläkseen Bellaa, ja tyttö alkaa uskoa pojan vihaavan häntä. Bella itse ei voi olla ajattelematta Edwardia, ja heidän välillään tuntuu olevan selittämätön vetovoima.


title: Houkutus

text: Erinäisten tapahtumien kautta Edward tulee useaan otteeseen pelastaneeksi Bellan osoittaen samalla omaavansa yliluonnollisilta vaikuttavia kykyjä, kuten lukea ajatuksia. Vanhalta perhetuttavaltaan Jacob Blackilta Bella kuulee legendan, jonka mukaan Edward perheineen olisivat vampyyreita. Viimein Edward itse myöntää legendan todeksi, mutta lisää perheen pidättäytyvän ihmisveren juonnista ja juovan ravinnokseen vain eläinten verta. Edward varoittaa alituisesti Bellaa olemasta hänen kanssaan uskoen Bellan hengen olevan vaarassa jos hän jatkaa vampyyrin ystävänä. Bellan veren tuoksu on Edwardille houkuttelevampi kuin kenenkään muun ihmisen, ja tämän vuoksi poika pelkää jonakin päivänä tappavansa tytön.


title: Houkutus

text: Bellan rakkaus ja luottamus Edwardiin tekevät hänet kuuroksi varoituksille, ja Edward myöntyy seurustelemaan hänen kanssaan. He tulevat kuitenkin huomaamaan, että ihmisen ja vampyyrin välinen suhde on kaikkea muuta kuin helppo ja turvallinen. Viettäessään aikaa Edwardin vampyyriperheen Culleneiden kanssa Bellasta tulee sattumalta verenhimoisen vampyyri Jamesin uusin kohde. James alkaa saalistaa avutonta tyttöä, joka joutuu pakenemaan Forksista. Perheensä avulla Edward pelastaa Bellan Jamesilta. Pelastuttuaan Bella osoittaa halua muuttua vampyyriksi, jotta voisi viettää ikuisuuden Edwardin kanssa. Edward kuitenkin on haluton muuttamaan tyttöä, ja Bella jää vielä toistaiseksi ihmiseksi.


title: Houkutus

text: Teoksen alkuperäinen nimi "Twilight" merkitsee kirjaimellisesti käännettynä iltahämärää. Meyerin mukaan teosta ei ollut helppo nimetä eikä hän pidä lopullista nimeä täydellisen sopivana. Alun perin kirjoittaessaan Meyer ei ollut vielä nimennyt teostaan "Twilightiksi". Hän kutsui sitä nimellä "Forks", sarjan tapahtumapaikan Forksin kaupungin mukaan. Meyerin agentti neuvoi häntä nimeämään teoksen uudelleen, ja yhdessä he alkoivat miettiä sille uutta nimeä. Noin viikon verran he miettivät nimeä ja kokosivat muun muassa listoja sanoista, joista voisi olla teoksen nimiksi. "Twilight" oli mukana Meyerin keräämällä listalla, jolle oli koottu ilmaan liittyviä sanoja. Nimi pisti sekä Meyerin ja hänen agenttinsa silmään, ja he päättivät ottaa sen käyttöön paremman nimen puutteessa.


title: Houkutus

text: Suomennosvaiheessa "Houkutukselle" harkittiin nimeksi jonkinlaista suoran käännöksen muunnosta alkuperäisestä nimestä "Twilight". Suomalainen kustantaja WSOY oli kuitenkin samoihin aikoihin julkaissut jo muutamia teoksia, joilla oli samankaltaisia nimiä, ja tämän johdosta kirjalle etsittiin erilaisempaa nimeä. Kustantaja päätyi nimeen "Houkutus", sillä sitä pidettiin sopivana kirjan henkeen.


title: Houkutus

text: Meyerin mukaan kirjan kannessa kuvattu omena viittaa Raamatun luomiskertomuksessa esiintyvään hyvän ja pahan tiedon puun hedelmään. Bellan ja Edwardin välinen rakkaus on, kuten puun hedelmä, kielletty, mihin vihjaa kirjan alussa lainattu Raamatun Genesiksen kohta 2:17. Meyerin mukaan Bella saa "Houkutuksessa" kyvyn erottaa mikä on hyvää ja mikä pahaa, ja omena kuvaa myös tätä. Lisäksi omena kuvaa valintaa, joka Bellan on tehtävä; Edward on "kielletty hedelmä", ja Bellan on valittava tavatako poikaa enää. Meyer mainitsee kotisivuillaan pitävänsä myös kannen yksinkertaisuudesta. Lisäksi lyhyehkössä kohtauksessa elokuvassa Bella pudottaa omenan ruokatunnilla pöydältä, jolloin Edward potkaisee sen käsiinsä.


title: Houkutus

text: Meyer on kertonut, että jokaisella kirjalla on omat innoituksensa klassikkoteoksissa ja että kirjat perustuvat löyhästi näihin. Ensimmäistä osaa innoitti Jane Austenin teos "Ylpeys ja ennakkoluulo". Meyerillä on ollut myös tapana kerätä teoksilleen niin kutsuttuja soittolistoja, joille hän on koonnut kirjojen kirjoittamista erityisesti innoittaneita kappaleita. "Houkutus"-kirjan lista on nähtävissä hänen kotisivuillaan, ja sille on koottu esimerkiksi Linkin Parkin ja Musen kappaleita.


title: Houkutus

text: "Houkutus" on samannimisen fantasiakirjasarjan ensimmäinen osa. Sitä seuraa alkuperäiskielellä vuonna 2006 julkaistu ja suomeksi vuonna 2007 käännetty sarjan toinen osa "Uusikuu". Kolmas osa "Epäilys" julkaistiin alun perin vuonna 2007, ja suomeksi se käännettiin vuonna 2008. Kirjasarjaan kuuluu vielä neljäs osa "Aamunkoi", joka julkaistiin alkuperäiskielellä vuonna 2008. Suomeksi se julkaistiin lokakuussa 2009.


title: Houkutus

text: Meyer on kirjoittanut lisäksi teosta "Midnight Sun", jonka on tarkoitus kertoa ensimmäisen kirjan tarina Edward Cullenin näkökulmasta. Vuonna 2008 osa teoksen luonnoksista postitettiin luvattomasti internetiin, minkä jälkeen Meyer lopetti "Midnight Sunin" kirjoittamisen. "Midnight Sunin" kyseessä olevat englanninkieliset luonnokset ovat nähtävissä Meyerin kotisivuilla.


title: Houkutus

text: "Twilight – Houkutus" on elokuvayhtiö Summit Entertainmentin tuottama vuonna 2008 valmistunut elokuva, joka perustuu "Houkutuksen" ensimmäiseen, samannimiseen osaan. Elokuvan ohjasi Catherine Hardwicke, ja sen käsikirjoituksen tekivät Hardwicke ja käsikirjoittaja Melissa Rosenberg viidessä viikossa. "Twilight – Houkutuksen" pääosassa Bella Swanin roolissa nähdään yhdysvaltalainen Kristen Stewart, ja Edward Cullenin roolissa näyttelee puolestaan englantilainen Robert Pattinson. Muissa rooleissa ovat muun muassa Kellan Lutz, Jackson Rathbone, Nikki Reed ja Ashley Greene.


title: Houkutus

text: Elokuvan tuotanto alkoi vuoden 2008 helmikuussa, ja sen kuvaukset päättyivät saman vuoden toukokuussa. Elokuva kuvattiin pääasiassa Oregonin osavaltion Portlandissa ja sen lähiympäristössä. "Twilight – Houkutus" sai ensi-iltansa 21. marraskuuta 2008. Sen oli alun perin määrä saada ensi-iltansa kotimaassaan Yhdysvalloissa 12. joulukuuta 2008, mutta kuudennen Harry Potter -elokuvan "Puoliverisen prinssin" ensi-illan siirryttyä vuoden 2009 heinäkuuhun elokuva siirrettiin Potterin alkuperäiselle paikalle vuoden 2008 marraskuulle. Suomessa elokuva sai ensi-iltansa 2. tammikuuta 2009. Huhtikuuhun 2009 mennessä elokuva oli tuottanut yli 379 miljoonaa dollaria. "Twilight – Houkutuksen" tarina jatkuu vuoden 2009 elokuvassa "Twilight – Uusikuu", joka perustuu kirjasarjan toiseen osaan "Uuteenkuuhun".


title: Houkutus

text: "Houkutus" sai kriitikoilta ristiriitaisen vastaanoton. Esimerkiksi "Kirkus Reviews" mainitsi arvostelussaan kirjan olevan kaukana täydellisestä. Sivusto arvosteli Edwardin hahmoa liian byroniseksi ja piti Bellaa hahmona, jonka ”vetovoima perustuu taikuuteen, ei itse henkilöön”. Kirkus mainitsi kuitenkin heidän rakkaustarinansa kuvauksen vetoavan varmasti hyvin lajityypin ihailijoihin. "Booklist" puolestaan piti teoksesta, mutta kritisoi sitä liian löyhästä juonesta ja piti liiallisena Meyerin tapaa käyttää runsaasti adjektiiveja ja adverbejä dialogissaan. Suomessa "Portti"-lehti mainitsi kirjan vampyyrien olevan häiritsevän ylivoimaisia, mikä vie niistä maun: kaikki ovat kauniita, rikkaita, älykkäitä ja taitavia.


title: Kalydonin metsäkarju

text:
Kalydonin metsäkarju kuuluu kreikkalaisen mytologian ktoonisiin hirviöihin, jotka Olympoksen ajan sankareiden täytyi voittaa. Kalydonin villisian oli lähettänyt Artemis hävittämään Kalydoniaa Aitoliassa, ja se kohtasi loppunsa Kalydonin metsästyksen aikana, johon ottivat osaa kaikki uuden ajan sankarit Heraklesta lukuun ottamatta, joka kukisti oman jumalattaren lähettämän villisian erikseen (kts. Erymanthoksen metsäkarju). Koska tämä myyttinen tapahtuma keräsi yhteen koko joukon eri sankareita — joukossa monia, joita kunnioitettiin klassisen Hellaksen aikaisten heimojensa kantaisinä —, Kalydonian metsästys tarjosi klassisen ajan taiteelle luontevan aiheen; se muistutti mieleen kokonaisen vyyhden myyttejä, jotka kietoutuivat näiden esi-isien ympärille eri yhteyksissä liittyen heidän puolijumalaiseen alkuperäänsä ja jälkeläisiinsä. Kuten kultaisen taljan retki tai Troijan sota, jotka tapahtuivat seuraavan sukupolven aikana, myös Kalydonin metsästys on kreikkalaisen mytologian solmukohta, jossa lukuisat eri myytit yhtyvät.
Vaikka sekä Homeros että Hesiodos ja heidän kuulijansa olivat tietoisia tämän myytin yksityiskohdista, ei yksikään meidän päiviimme asti säilynyt runokokoelma sisällä koko eepoksen tapahtumia klassisena kerrontana: Stesikhoroksen kerronnasta osia on säilynyt Oksyrhynkhoksessa löytyneistä papyruksen palasista, Apollodoroksen myyttikokoelmassa "Bibliotheke" (Kirjasto) on säilynyt kertomuksen pääkohdat, ja Ovidius käsittelee aihetta tuoden mukaan joitain värikkäitä yksityiskohtia.


title: Kalydonin metsäkarju

text: Kalydonin kuningas Oineus (tarkoittaa 'viiniä') järjesti vuosittain uhrimenot jumalien kunniaksi. Eräänä vuonna hän kuitenkin unohti antaa uhrilahjan Artemiille, ja loukkaantunut Artemis päästi irti suurimman ja häijyimmän karjun Kalydonin seudulle. Se raivosi halki maatilojen ja tuhosi viinitarhoja ja satoa ja pakotti väestön pakenemaan kaupungin muurien suojaan. Täällä he alkoivat kärsiä nälänhädästä.


title: Kalydonin metsäkarju

text:
Oineus lähetti viestinviejiä etsimään parhaat metsästäjät koko Kreikasta tarjoten heille karjun vuotaa ja torahampaita palkkioksi. Vuotaa säilytettiin sittemmin metsästysmuistona temppelissä, jota koristivat reliefit Kalydonin metsästyksestä. Temppeliä ei kuitenkaan oltu omistettu Artemiille vaan toiselle neitsytjumalattarelle Pallas Athenelle.
Kutsuun vastanneiden joukossa olivat osa argonauteista, Oineuksen oma poika Meleagros sekä yksi nainen, merkittävästi koko metsästyksen onnistumiseen vaikuttanut metsästäjätär Atalante eli 'lannistumaton'. Atalanten oli lapsena pelastanut Artemis lähettämällä karhun imettämään häntä, ja joukko metsästäjiä oli kasvattanut hänet, ja häntä pidetään jopa Artemiin valtuutettuna koko metsästyksessä. Artemiin motiivi näyttääkin olleen kaksijakoinen, koska kerrotaan myös, että hän lähetti nuoren metsästäjättärensä tietäen sen aiheuttavan hajaannusta metsästäjien keskuudessa — monet miehet Kepheuksen ja Ankaioksen johtamana kieltäytyivätkin metsästämästä naisen rinnalla, kunnes seppä Meleagros sai heidän päänsä käännettyä.. Joka tapauksessa nimenomaan Atalante onnistui ensimmäisenä haavoittamaan karjua nuolellaan, vaikkakin Meleagros lopulta sai eläimen kaadettua. Meleagros tarjosi luvattua palkkiota Atalantelle, joka oli saanut ensimmäisen osuman. Thestioksen pojat, jotka olivat myös Meleagroksen setiä, pitivät kuitenkin häpeällisenä sitä, että nainen saisi palkkion, kun miehiäkin on ollut osallisena. Niinpä he riistivät vuodan pois Atalantelta sanoen sen kuuluvat heille syntymäoikeuden perusteella, jollei Meleagros itse sitä ottaisi vastaan. Raivoissaan tästä Meleagros löi heidät kuoliaiksi ja antoi vuodan takaisin Atalantelle. Althaia, Meleagroksen äiti ja kuolleiden miesten sisar, heitti liekkeihin puun palan, jonka palamisen keston kohtalottaret olivat asettaneet Meleagroksen eliniän pituudeksi jo tämän syntymässä. Puun palaessa loppuun Meleagros kuoli niille sijoilleen. Näin Artemis sai kostonsa kuningas Oineusta vastaan.
Metsästyksen aikana Peleus tappoi vahingossa keihäällä isäntänsä Eurytionin, Fthian kuninkaan. Metsästyksen aikana ja sen jälkimainingeissa monet metsästäjät kääntyivät toisiaan vastaan kilpaillen saaliista. Karjun päästä ja vuodasta nousi Artemiin nostamana suuri viha ja taistelu korybanttien ja muiden aiolialaisten välillä.


title: Kalydonin metsäkarju

text: Karjunvuota, jota säilytettiin Pallas Athenen temppelissä Ateenassa ja jonka väitettiin olevan Kalydonin villisian, oli toiselle vuosisadalle tultaessa jo ajan hampaan mädäntämä ja kokonaan ilman harjaksia. Kalydonin metsästys oli temppelin tärkeimmän päätykolmion teemana.


title: Kalydonin metsäkarju

text: Metsästykseen osallistuneet sankarit kokoontuivat eripuolilta Kreikkaa. Pausaniaan Ateenassa näkemät hahmot on merkitty T-kirjaimella, Hyginuksen "Fabulae"ssa mainitsemat H-kirjaimella ja Ovidiuksen luetteloimat O-kirjaimella.


title: Rosario Dawson

text: Rosario Isabel Dawson (s. 9. toukokuuta 1979) on yhdysvaltalainen näyttelijä ja laulaja.


title: Christian Rosenkreutz

text: Christian Rosenkreutz on kuvitteellinen henkilö, mahdollisesti allegoria, joka esiintyy kolmessa 1600-luvun ruusuristiläisessä manifestissa. Tarinan mukaan hän oli köyhä saksalainen ritari, joka syntyi Saksassa vuonna 1358 ja perusti myyttisen salaseuran eli Ruusuristiläiset. Rosenkreutz tarkoittaa suomennettuna Ruusuristiä.


title: Christian Rosenkreutz

text: Rosenkreutzin kerrotaan oppineen alkemian salaisuuksia arabimaissa ja palanneen Saksaan. Saksaan palattuaan hän perusti Pyhän Hengen taloksi kutsutun loosin. Loosiin otettiin kahdeksan oppilasta, mistä johtuu että kahdeksan on ruusuristiläisille myyttinen luku.


title: Christian Rosenkreutz

text: Okkultistisissa liikkeissä Rosencreutzia on pidetty myös todellisena henkilönä. Teosofit Rudolf Steiner, Annie Besant ja Charles Webster Leadbeater väittivät Rosencreutzin lisäksi jälleensyntyneen 1700-luvulla kreivi Saint-Germainina.


title: Manuel Neuer

text: Manuel Peter Neuer (s. 27. maaliskuuta 1986 Gelsenkirchen, Nordrhein-Westfalenin osavaltio, Länsi-Saksa) on saksalainen jalkapalloilija- Hän edustaa Bundesliigassa pelaavaa Bayern Müncheniä Hän on myös Saksan jalkapallomaajoukkueen kapteeni. Hän on hallitseva Maailman paras maalivahti (IFFHS) neljättä vuotta peräkkäin, ja häntä pidetään yhtenä kaikkien aikojen parhaista maalivahdeista. Vuonna 2014 hän voitti jalkapallon maailmanmestaruuden sekä kisojen parhaan maalivahdin palkinnon, Kultaisen hanskan.


title: Manuel Neuer

text: Vuonna 2014 Neuer oli kolmas FIFAn maailman paras pelaaja -äänestyksessä (FIFA Ballon d'Or).


title: Manuel Neuer

text: Neuer aloitti jalkapalloilun FC Schalke 04:n juniorijoukkueessa vuonna 1991 ja edusti seuraa vuoteen 2011 saakka. Kaudeksi 2011–2012 hän siirtyi Bayern Müncheniin.


title: Manuel Neuer

text: Juniori-ikäluokissa loistanut Neuer valloitti paikan edustusjoukkueen aloituskokoonpanossa kokeneelta Frank Rostilta kaudella 2006–2007. FC Schalke 04 oli kauden päättyessä Saksan liigan toinen VfB Stuttgartin jälkeen, ja Neueria pidettiin yleisesti yhtenä joukkueensa tärkeimmistä pelaajista.


title: Manuel Neuer

text: Kaudella 2007–2008 Neuer johdatti joukkueensa Mestarien liigassa aina puolivälieriin FC Barcelonaa vastaan, ja nousi Saksan jalkapallomaajoukkueen harjoitusvahvuuteen. Etelä-Afrikan MM-kisoissa 2010 Neuer oli Saksan ykkösmaalivahti Robert Enken tehtyä itsemurhan ja Rene Adlerin loukkaannuttua ennen kisoja.


title: Manuel Neuer

text: Mestarien liigassa kaudella 2010–2011 Schalke selviytyi välieriin pudotettuaan jatkosta muun muassa hallitsevan mestarin Inter Milanon. Välierissä Schalke hävisi Manchester Unitedille; ensimmäisen osaottelun ManU voitti 0–2 ja toisen 4–1.


title: Manuel Neuer

text:
"Päivitetty 13. lokakuuta 2018"
"Päivitetty 13. lokakuuta 2018"


title: Paranoia (roolipeli)

text: Paranoia on roolipeli, joka sijoittuu vaihtoehtoiseen tulevaisuuteen. Pelimaailmana toimii valtava maanalainen kaupunki, Alfakompleksi, jota hallitsee hyväntahtoinen, mutta mielipuolinen Tietokone kätyreineen. Paranoia-pelin seikkailut sisältävät tyypillisesti paljon sekä satiirista että mustaa huumoria. Pelimaailma parodioi totalitaristista yhteiskuntaa ja tekee runsaasti viittauksia muuhun populaarikulttuuriin.


title: Paranoia (roolipeli)

text: Pelin alkuperäinen kustantaja on West End Games. Pelin ensimmäinen englanninkielinen laitos julkaistiin vuonna 1984 ja toinen vuonna 1989. Toisesta laitoksesta tehtiin myös suomenkielinen versio (1993, julkaisijana Finnish Game House, ISBN 951-582-004-9). Vuonna 1995 WEG julkaisi "viidennen laitoksen"; kolmas ja neljäs laitos jätettiin huhuista huolimatta kokonaan väliin. Viidettä laitosta pidettiin pelaajien, kriitikoiden ja jopa suunnittelijoiden mielestä erittäin epäonnistuneena, jopa siinä määrin että seuraavan laitoksen tekijät luokittelivat sen "epätuotteeksi" (vrt. Orwellin romaanin "Vuonna 1984" käsite "epähenkilö"). Vuonna 2004 Mongoose Publishing julkaisi kokonaan uudistetun laitoksen, "Paranoia XP":n; seuraavana vuonna Microsoft pyysi tekijöitä poistamaan "XP":n nimestä mahdollisen tavaramerkkisekaannuksen takia, joten uusien painosten nimenä on vain "Paranoia".


title: Paranoia (roolipeli)

text: Pelaajahahmot ovat pelissä useimmiten Pulmanpoistajia ("engl. Troubleshooter"), joita kaikkea hallitseva Tietokone käyttää taistellessaan yleistä turvallisuutta uhkaavia pettureita vastaan. Samaan aikaan hahmot kuuluvat salaisesti itse erilaisiin petturiorganisaatioihin, jotka toimivat Tietokonetta vastaan. Tälle kaksoisagentti-teemalle perustuvatkin pelin keskeiset jännitteet.


title: Paranoia (roolipeli)

text: Sen lisäksi, että hahmot yrittävät pitää petturuutensa salassa Tietokoneelta, heidän on myös varottava paljastumasta muille hahmoille ja yrittää ilmiantaa muita hahmoja Tietokoneelle. Petturin ilmiantamisesta voi saada ylennyksen ja ainoastaan Tietokoneen hallinnon hierarkiassa ylenemällä voi pyrkiä turvaamaan eloonjäämisensä, sillä Paranoian maailmassa ihmishenki on erittäin halpa.


title: Paranoia (roolipeli)

text: Paranoia eroaakin lähes kaikista muista roolipeleistä juuri siinä, että pelaajahahmot eivät toimi yhteistyössä keskenään, vaan toisiaan vastaan. Pelissä tapahtuvat seikkailut, jotka ovat monissa muissa peleissä keskeisin tarinaa rakentava elementti, ovat Paranoiassa vain keino, jolla pelaajahahmot pääsevät juonimaan toistensa päänmenoksi. Koska kaikki pelaajat tietävät tämän, Paranoiassa muodostuu tärkeäksi se miten tehdään, ei niinkään se mitä tehdään.


title: Paranoia (roolipeli)

text: Paranoian pelit sijoittuvat lähes poikkeuksetta Alfakompleksiin, joka on valtava maanalainen kaupunki. Alfakompleksin asukkaat eivät tiedä juuri mitään historiasta, ja se, mitä ylempiarvoiset tietävät, ei kerro paljoa - eikä se ole pelin kannalta oleellista. Vuonna 2097 ihmiset oli evakuoitu maan alle turvaan lähestyvän asteroidin takia. Samaan aikaan vanha unohdettu Neuvostoliiton aikainen puolustusasema luuli olevansa hyökkäyksen alla ja laukaisi ohjuksen kohti San Franciscoa. San Franciscon tietokonejärjestelmä kävi läpi vanhoja asiakirjoja ja päätteli, että "kommunistit" hyökkäsivät. Seuranneessa kaaoksessa tietokonejärjestelmä menetti yhteyden muualle, koska kaikki tietokonejärjestelmät kuvittelivat toistensa joutuneiden kommunistien valtaan. Pelin tapahtuvat sijoittuvat 194 vuotta tämän jälkeen.


title: Paranoia (roolipeli)

text: Suurin osa sen kansalaisista pitää kompleksin ulkopuolista maailmaa vain myyttinä tai parhaimmillaankin vierastaa ja pelkää sitä. Valtaa kompleksissa pitää Tietokone, itsensä tiedostava tekoäly, joka vanhentuneen, virheellisen ja koko ajan muokkauksen alla olevan koodin vuoksi on varsin oikukas ja persoonallisuushäiriöinen. Kompleksin yhteiskuntarakenteen ja kulttuurin mukaisesti Tietokone on kuitenkin ehdoton hallitsija.


title: Paranoia (roolipeli)

text: Kompleksin asukkaat on jaettu turvaluokituksen mukaan eri yhteiskuntaluokkiin. Turvaluokituksia kuvataan spektrin eri väreillä (infrapunainen, värit punaisesta lilaan, ja ultravioletti). Mitä korkeampaan luokkaan asukas kuuluu, sitä enemmän oikeuksia ja valtaa hänellä on. Suurin osa kansalaisista kuuluu infrapunaiseen eli alimpaan turvaluokkaan, jolla ei ole lainkaan oikeuksia, vain velvollisuuksia. Turvaluokituksen lisäksi kansalainen voidaan myös määritellä sen mukaan, missä hän on työssä. Jokainen kansalainen tekee työtä jollakin Tietokoneen määrittämällä osa-alueella. Näin varmistetaan järjestelmän toiminta kaikissa olosuhteissa. Ultravioletin turvaluokituksen kansalaiset ovat Yliohjelmoijia, jotka työskentelevät itse Tietokoneen parissa.


title: Paranoia (roolipeli)

text: Pelaajahahmojen salaisessa elämässä jokainen kuuluu johonkin salaseuraan, joilla on omat sisäiset hierarkiansa. Lisäksi jokainen pelaajahahmo on mutantti, jolla on yliluonnollisia kykyjä. Mutanttivoimien rekisteröimättä jättäminen on petturuutta ja rangaistavissa kuolemalla, samoin kuuluminen salaseuraan on petturillinen teko. Mutanttivoimien hyödyllinen käyttö ja salassapito, salaseurojen antamien tehtävien suorittaminen paljastumatta ja eri salaseurojen välinen kilpailu ovat eräitä pelaajien ongelmista.


title: Karate Kid (vuoden 2010 elokuva)

text: The Karate Kid on vuonna 2010 valmistunut kung fu -elokuva, jonka on ohjannut Harald Zwart. Elokuvan pääosissa nähdään Jackie Chan ja näyttelijä Will Smithin poika Jaden Smith. Se on uusintaversio samannimisestä elokuvasta vuodelta 1984 ja sai ensi-iltansa Yhdysvalloissa 11. kesäkuuta 2010.


title: Karate Kid (vuoden 2010 elokuva)

text: Teinitähti Justin Bieber laulaa Jaden Smithin kanssa laulun "Never Say Never". Musiikkivideolla näytetään pieniä pätkiä elokuvasta.


title: Karate Kid (vuoden 2010 elokuva)

text: Nyt-liitteessä neljä kriitikkoa antoi elokuvalle tähtikeskiarvon 1,8.


title: Skull and Bones

text: Skull and Bones on salaseura, joka toimii Yalen yliopistossa, New Havenissa, Connecticutin osavaltiossa Yhdysvalloissa. Seuraan kutsutaan vuosittain 15 uutta jäsentä Yalen opiskelijoiden joukosta. Skull and Bonesiin on kuulunut useita merkittäviä henkilöitä: esimerkiksi Yhdysvaltain presidenteistä jäseniä ovat olleet William Howard Taft, George H. W. Bush sekä George W. Bush.


title: Skull and Bones

text: William Huntington Russell perusti seuran vuonna 1832 Alphonso Taftin sekä 14 muun Yalen opiskelijan kanssa. Russell oli opiskellut edellisvuonna Saksassa. The Order of File and Claw -niminen ryhmä varasti 1876 Skull & Bonesin asiakirjoja, joissa kerrottiin:


title: Skull and Bones

text: Jotkut teoreetikot spekuloivat ajatuksella, että Skull and Bones olisi osa Illuminatia, koska Illuminatin tunnuksessa ovat pääkallo (skull) ja sääriluut (bones).


title: Skull and Bones

text: Joka vuosi perustamisen jälkeen Skull and Bonesin jäsenet ovat kutsuneet 15 toisen vuoden opiskelijaa jäseniksi. Mukana on monia mahtisukuja kuten Taft, Bush, Kerry, Rockefeller, Kellogg, Vanderbilt ja Lovett. Jäseniä on nykyisin elossa 500–600. Seuran jäseninä oli pitkään ainoastaan valkoisia yläluokan miehiä, mutta jäsenyys avattiin 1960-luvulla myös mustille ja 1990-luvulla naisille.


title: Skull and Bones

text: Vuodesta 1856 jäsenet ovat kokoontuneet suorittamaan initiaatioriittejään "hautaholviin" (engl. Tomb, pitemmältä nimeltään Skull and Bones Meeting Hall), joka on kampuksella sijaitseva köynnösten peittämä ikkunaton sali.


title: Skull and Bones

text: Jäsenet eivät puhu ulkopuolisille seuran toiminnasta. Liittymisrituaalien on kerrottu olevan nöyryyttäviä.


title: Skull and Bones

text: Kerrotaan, että jokaiselle jäsenelle annetaan opintojen päättyessä iso rahasumma auttamaan opiskelujen jälkeistä uraa. Rahoituksen antaa seuran toimintaa tukeva Russell Trust -säätiö. On huomautettu, että lahjoitus on lähinnä osoitus säätiön varakkuudesta, sillä mahtisukujen jäsenillä ei ole puutetta rahasta.


title: Skull and Bones

text: Seuran jäsenet ovat aina olleet viehättyneitä kuolemasta, ja kerhotalon seinille on ripustettu pääkalloja ja kuolemaa käsitteleviä maalauksia. Skull and Bonesin kuuden jäsenen uskotaan varastaneen vuonna 1918 apassipäällikkö Geronimon pääkallon tämän haudasta Oklahomassa. Geronimon jälkeläiset nostivat vuonna 2009 oikeusjutun Skull and Bonesia vastaan, mutta tuomari päätti, että intiaanihautoja suojeleva laki ei koskenut niin vanhoja tapauksia.


title: Portugalin ralli 2007

text: Portugalin ralli 2007 oli kauden viides MM-ralli ja se ajettiin 30. maaliskuuta–1. huhtikuuta 2007 Portugalissa Algarven ympäristössä.


title: Portugalin ralli 2007

text: Ralli oli soraralli ja erikoiskokeita oli 18 kpl ja niiden yhteispituus oli 357,10 km ja siirtymätaipaleineen rallin yhteispituus oli 1 008,70 km.


title: Portugalin ralli 2007

text: Rallin jälkeen kaikille Ford Focus RS WRC -autolla ajaneille autokunnille annettiin viiden minuutin aikasakko puoli millimetriä (0,5 mm) liian ohuiden takasivulasien vuoksi. Aikasakon saivat Marcus Grönholm, Mikko Hirvonen, Jari-Matti Latvala, Henning Solberg, Matthew Wilson ja Gareth MacHale. Rallin lopputuloksissa Grönholm putosi toiselta sijalta neljänneksi, Mikko Hirvonen kolmannelta sijalta viidenneksi ja Jari-Matti Latvala kuudennelta sijalta kahdeksanneksi. Toni Gardemeister hylättiin jo rallin ensimmäisenä päivänä sääntöjen vastaisella autolla ajamisesta.


title: Portugalin ralli 2007

text: Ennen rallin alkua tapahtui testierikoiskokeella onnettomuus jossa ralliauto ajautui ulos ja osui kielletyllä alueella olleisiin katsojiin. Viisi katsojaa loukkaantui. FIA sakotti rallin järjestäjää yli 37 000 euron sakoilla.


title: Sumatrankaniini

text: Sumatrankaniini ("Nesolagus netscheri") on ainoastaan Sumatran saaren Barisanin vuoristossa elävä jäniseläin. Lajia on tavattu vuoden 1972 havainnon jälkeen kaksi kertaa, viimeksi vuoden 2007 tammikuussa. Sitä edeltävä havainto tehtiin vuonna 2000.


title: Sumatrankaniini

text: Sumatrankaniinista tiedetään hyvin vähän. Se on noin 40 senttimetrin pituinen ja painaa noin 1 kilon. Väritykseltään se on harmaa, ja sen tuntomerkkeinä toimivat erityisesti sen ruskeat raidat. Hännän väritys on puolestaan punertava. Se elää korkealla vuoriston metsissä, 600–1 400 metrin korkeudessa, ja on yöeläin. Metsien raivaaminen maanviljelylle on lajin suurin uhka.


title: Atalante

text: Atalante () oli kreikkalaisen mytologian sankaritar. Hän oli taitava metsästäjä ja erittäin nopea juoksija. Atalante oli Meleagroksen rakastettu sekä jumalatar Artemiin suosikki. Hän halusi säilyä neitsyenä, mutta päätyi lopulta leijonaksi.


title: Atalante

text: Nimi Atalante on johdettu kreikan sanasta "atalantos", jonka merkitys on "samanpainoinen". Tällä viitataan luultavasti Atalanten hyvään menestykseen erinäisissä koitoksissa miehiä vastaan. Taiteessa Atalante voidaan esittää sorjana ja urheilullisena tai sitten hieman rotevampana naisena. Atalantelta on saanut nimensä muun muassa italialainen jalkapalloseura Atalanta BC. Seuran logossa on profiilikuvassa hoikan naisen pää ja tämän vauhdissa hulmuavat hiukset.


title: Atalante

text: Mytologia tuntee itse asiassa kaksi Atalantea, joita pidetään enimmäkseen yhtenä ja samana hahmona eli Arkadian Atalantena. Jotkin kirjoittajat viittaavat Boiotian Atalanteen. Arkadian ja Boiotian Atalanten tarujen tapahtumat ovat jokseenkin samanlaiset, mutta niiden yksityiskohdat eroavat hieman toisistaan lähinnä henkilöiden ja paikkojen nimien osalta.


title: Atalante

text: Atalanten isä on joko Iasion tai Iasos ja äitinsä Klymene, Minyaksen tytär. Boiotian Atalanten tarussa hän on Boiotian kuninkaan Skhoineuksen tytär. Euripideen mukaan isä olisi ollut nimeltään Mainalos.


title: Atalante

text: Arkadian Atalanten mainitaan avioituneen Melanionin kanssa. Melanion tunnetaan toisaalta nimellä Hippomenes. Aviomies mainitaan tällä jälkimmäisellä nimellä Boiotian Atalanten tarussa.


title: Atalante

text: Temppeli, jonka pyhyyttä Atalante ja Melanion/Hippomenes rikkoivat, kuului Arkadian Atalanten tarun mukaan Zeukselle ja Boiotian Atalanten tarussa taas Kybelelle.


title: Atalante

text: Atalanten isä halusi poikalapsen, mutta pettyi suuresti kun saikin tyttären. Isä antoi viedä "vääränlaisen" lapsen metsään, jonne hänet jätettiin kuolemaan. Artemis lähetti naaraskarhun imettämään tätä, ja lopulta joukko metsästäjiä kasvatti lapsen. Atalante varttui nuoreksi naiseksi ja taitavaksi metsästäjäksi.


title: Atalante

text: Sitä mukaa kun Atalante varttui, kasvoi myös hänen kauneutensa. Atalante rakasti metsästämistä ja ulkoilmaelämää, eikä hänellä ollut tarvetta saada miestä itselleen. Hän myös sai oraakkelilta ennustuksen, jonka mukaan hänen avioliittonsa tulisi päättymään tuhoisasti. Nuoren naisen kaunis ulkomuoto kiinnosti kaikenlaisia miehiä siitä huolimatta, että hän ei itse välittänyt kosijoista ja varjeli neitsyyttään yhtään epäröimättä. Kun kentaurit Rhoikos ja Hylaios yrittivät maata hänet väkisin, Atalante surmasi heidät nopeasti nuolillaan.


title: Atalante

text: Iason rakennutti Argo-laivan ja etsi sille miehistöä, joka tultiin tuntemaan argonautteina. Atalante oli ainoa nainen, joka pyrki argonautiksi matkalle noutamaan kultaista taljaa. Yleisimmän version mukaan Atalante ei päässyt Argon miehistöön innokkuudestaan huolimatta. Iason ei epäillyt Atalanten kykyjä, vaan arveli että yksi nainen porukassa toisi huonoa onnea: Iason pelkäsi, että miehistö riitaantuisi keskenään, kun he kilpailisivat Atalanten rakkaudesta. Atalante oli kuitenkin mukana juhlissa, kun Argon paluun jälkeen järjestettiin kuningas Peliaksen hautajaisten yhteydessä kisat. Atalante osallistui painiotteluun ja niitti mainetta voittamalla Peleuksen.


title: Atalante

text: Kuningas Oineus halitsi Kalydonin kaupunkia lähellä Arkadiaa. Kaupungissa oli tapana uhrata jumalille sadon ensihedelmät sekä kiitollisuuden että kunnioituksen osoituksena. Oineus oli huolimaton, eikä tarjonnut uhrilahjaa lainkaan Artemiille. Jumalatar suuttui ja lähetti kostoksi valtavan karjun Kalydonin sadon ja karjan kimppuun.


title: Atalante

text: Oineus pyysi hätiin rohkeimmat ja hurjimmat metsästäjät, kun Kalydonin metsäkarju aiheutti suurta tuhoa. Osa sankareista sai kutsun kesken Argon paluun juhlinnan, kuningas Oineuksen poika Meleagros ja Atalante heidän joukossaan. Moni mies, etenkin Meleagroksen enot, vastustivat sitä että nainen lähtee mukaan metsälle. Kuningas Oineukseen poika Meleagros vaati ehdottomasti, että myös Atalante saa osallistua. Komea Meleagros oli yksi argonauteista, joten hän tunsi Atalanten entuudestaan. Meleagroksella oli jo vaimo, mutta hän oli rakastunut Atalanteen.


title: Atalante

text: Atalante haavoitti karjua ensimmäisenä, mutta valtavankokoista elukkaa ei saatu hengiltä vielä yhdellä nuolella. Lopulta juuri Meleagros keihästi metsäkarjun ja sai sen tappamisesta palkkioksi karjun pään ja taljan. Meleagros halusi antaa palkintonsa ensimmäisenä petoa haavoittaneelle urhealle Atalantelle. Meleagroksen enot Tokseus ja Pleksippos vihastuivat. (Enojen määrä ja nimet vaihtelevat eri kertomuksissa). He haastoivat riitaa ja totesivat, että jos Meleagros ei palkintoaan tahdo, niin heillä olisi siihen sukulaisina suurin oikeus. Vuodan päätyminen naiselle suututti heitä, ja he yrittivät ottaa vuodan Atalantelta. Enojen toiminta sai Meleagroksen raivostumaan, ja hän kiihtyi niin että surmasi enonsa.


title: Atalante

text: Veljien kuolema sai Meleagroksen äidin Althaian pois tolaltaan. Kohtalottaret olivat määränneet Meleagroksen syntyessä, että poika elää vain niin kauan kuin erityinen puu palaa. Heti kun silmä vältti, pojan äiti sieppasi puun tulesta, kastoi sen veteen ja kätki vuosikausiksi. Karjunmetsästyksen päätteeksi poikaansa vihastunut Althaia aiheutti Meleagroksen kuoleman: hän haki taikahalon kätköstään ja heitti sen tuleen. Puu paloi loppuun ja kulutti samalla miehen elinvoiman. Myös Althaian elämä päättyi pian tämän jälkeen. Yhden version mukaan jostain ilmestyi toinen suuri metsäsika, joka talloi naisen kuoliaaksi.


title: Atalante

text: Isä salli Atalanten palata kotiin. Isä oli heltynyt tyttären urotekojen vuoksi, ja hän antoi anteeksi sen, että lapsi oli syntyessään väärää sukupuolta. Kosijoiden virta kuitenkin tuntui olevan ehtymätön, ja niin isä vaati että tyttären tulisi jättää neitsyyslupaus ja mennä naimisiin. Kieltäytyminen olisi voinut olla vaarallista. Siksi Atalante ei uhmannut isäänsä suoraan, vaan ehdotti juoksukilpailua, jonka voittajan kanssa hän avioituisi. Hävinneet hän surmaisi. Eri lähteiden mukaan Atalante antoi miespuoliselle vastustajalleen joko puolet etumatkaa tai tasoitusta käyttämällä itse juostessaan suojavarusteita. Niin tai näin, koska Atalante oli nopea juoksija, hän ehti surmata koko joukon sulhasehdokkaita.


title: Atalante

text: Atalantea tavoitteli vaimokseen myös häneen rakastunut Melanion, joka Boiotia-versioissa tunnetaan nimellä Hippomenes. Melanion tiesi ettei voittaisi nopeudessa, joten hän pyysi apua Afroditelta. Afrodite halusi auttaa: hän suosi rakastuneita, eikä pitänyt rakkauden välttelystä. Melanion sai jumalattarelta kolme lumottua kultaista omenaa, joiden kauneutta Atalante ei pystyisi vastustamaan. Miehen tulisi lahjan vastineeksi uhrata Afroditelle.


title: Atalante

text: Melanion heitti omenat reitille yksi kerrallaan kilpailun aikana aina kun Atalante oli saamassa miehen kiinni. Viimeisen omenan Melanion heitti kauemmas. Atalante luotti liikaa nopeuteensa ja menetti omenia noutaessaan sen verran aikaa, että Melanion (Hippomenes) voitti kisan ja sai naisen omakseen.


title: Atalante

text: Avioliitto näytti olevan Atalantelle mieluinen, vaikka hän oli alkuun ollut vastahakoinen. Melanion (Hippomenes) puolestaan oli niin onnen ja autuuden vallassa, että ei muistanutkaan kiittää Afroditea, jonka avulla hän oli kisan voittanut. Jumalattaren kosto oli ankara. Afrodite odotti, että pari kulkisi jonkun temppelin ohitse, ja sitten hän vihoissaan langetti heille vastustamattoman intohimon toisiaan kohtaan. Melanion vei Atalanten temppeliin ja rakasteli siellä vaimonsa kanssa. Tarinan eri versioiden mukaan temppeli kuului joko Zeukselle tai sitten Kybelelle – joka tapauksessa jumala(tar) suuttui temppelinsä pyhyyden turmelemisesta. Tästä seurasi kova rangaistus: rakastavaiset muutettiin leijoniksi. Tuohon aikaan uskottiin, ettei leijona voi paritella oman lajinsa kanssa. Kybele-version mukaan hän aikoi ensin surmata rakastavaiset, mutta päätyi muuttamaan heidät leijoniksi, koska piti kuolemaa liian lempeänä rangaistuksena. Leijonat valjastettiin vetämään Kybelen vaunuja. Joissain tarinan versioissa pari ehti olla jo jonkin aikaa aviossa ennen kuin heistä tuli leijonia.


title: Atalante

text: Atalantella kerrotaan olleen poika nimeltä Parthenopaios. Pojan isä ja alkuperä jäävät mysteereiksi tai ainakin isäehdokkaita on kertomuksen eri versioissa useita: Isä on joko Meleagros, Melanion (Hippomenes) tai sodan jumala Ares. Parthenopaioksesta kerrotaan traagisessa sankaritarinassa Seitsemän Thebaa vastaan.


title: Atalante

text: Antiikin ajoista saakka Atalante on esiintynyt erilaisissa yhteyksissä aina tähän päivään saakka. Tarun henkilöt ja tapahtumat ovat koristaneet saviruukkujen kylkiä ja friisejä sekä ovat päätyneet veistoksiksi.


title: Atalante

text: Englantilainen runoilija ja näytelmäkirjailija Algernon Charles Swinburne kirjoitti Atalantesta kreikkalaistyylisen tragedian muodossa vuonna 1865 nimellä "Atalante Kalydonissa" ().


title: Atalante

text: Saksalainen lääkäri ja alkemisti Michael Maier (1568–1622) kirjoitti embleemeistä koostuvan alkemistisen kirjan "Atalanta Fugiens" (Atalanten pako), joka julkaistiin 1617 Oppenheimissa, ja josta otettiin toinen painos jo vuonna 1618. Kirjassa on 50 esitystä, jotka on kuvittanut Matthäus Merian. Jokaisen kuvan yhteydessä on epigrammi, proosatekstiä ja fuugan muotoon kirjoitettua musiikkia kolmelle äänelle. "Atalanta Fugiens" on siis eräänlainen varhainen multimediateos. Alkusivulla on kreikkalaisen mytologian kultaisiin omenoihin liittyviä kuvia. Näistä yhdessä Melanion saa Afroditeltä kolme kultaista omenaa. Sivun alareunan täyttää kuvasarja, jossa Malanion ja Atalante juoksevat kilpaa ja Atalante on kumartunut poimimaan yhtä omenoista. Heidän taustallaan näkyy temppeli, jonka sisällä pari syleilee toisiaan ja jonka ulkopuolelle heidät on kuvattu leijonina. Esipuheessa on sekä tutkielma muinaisen ajan musiikista sekä kerrottu Atalanten ja Melanionin (Hippomeneen) tarina. Kirjan nimessä esiintyvä "fugiens" on sanaleikki, joka viittaa sekä fuugaan että pakenemiseen.


title: Atalante

text: Atalante on kuvattu monissa mytologisia aiheita käsittelevissä maalauksissa keskiajalta renessanssiin ja nykyaikoihin asti. Useasti toistuva aihe on Atalanten ja Melanionin (Hippomeneen) välinen kilpajuoksu omenoineen. Yksi kuuluisista on Museo del Pradossa esillä oleva Guido Renin öljymaalaus "Atalante ja Hippomenes" (1618–1619). Willem van Herp kuvasi samaa aihetta vuonna 1632. Muita tunnettuja teoksia ovat maalanneet esimerkiksi Nicolas Colombel, Noël Hallé ja Élisabeth Vigée Le Brun. Klassismia edustanut John William Godward on maalannut Atalantesta itsestään muutaman muotokuvan. Pascal Dagnan-Bouveret (1852–1929) maalasi vuonna 1874 teoksen "Atalante victorieuse" (Voittoisa Atalante), joka kuvaa alastonta Atalantea kohottamassa voittajan laakereita, kun hänen jalkojensa juuressa makaa juoksukisan hävinnyt nuorukainen.


title: Atalante

text: Kalydonin karjunmetsästykseen liittyvät tapahtumat on toinen suosittu tarun maalausaihe. Aihetta on käsitellyt muun muassa Rubens useaan otteeseen. Nicolas Poussinin maalaus esittää hetkeä ennen kuin metsästys alkaa. Myös Jacob Jordaens käytti tarua useamman kuin yhden teoksen aiheena.


title: Atalante

text: Brooklyn museumin neljännessä kerroksessa, jossa sijaitsee feministiselle taiteelle omistettu Elizabeth A. Sackler Center for Feminist Art, on esillä yhdysvaltalaisen Judy Chicagon teos "The Dinner Party". Kookas teos (1463 × 1463 cm) kuvaa suurta, triangelin muotoon aseteltua pitopöytää, jossa on 39 istumapaikkaa. Kukin paikka kuvaa jotenkin sitä historiallista tai mytologista naista, jonka paikka pöydän ääressä on. Pöydän alla on koroke, jonka valkoisiin kaakelilaattoihin on kultamaalilla kirjoitettu 999 muun naisen nimet. Atalanten nimi on viisaudenjumalatar Sofian paikan kohdalla. Viisaudenjumalatar esiintyy monissa kulttuureissa ja hänet tunnetaan muun muassa nimillä Minerva ja Athene.


title: Atalante

text: Saksalaissyntyisen englantilaissäveltäjä Georg Friedrich Händelin kolminäytöksinen oopperasävellys "Atalanta" sai ensiesityksensä 1736. Ooppera liittyy Atalanten ja Meleagroksen rakkauteen. Yhdysvaltalainen säveltäjä Robert Ashley loi 1980-luvulla oopperan nimeltä "Atalanta (Acts of God)", jossa myyttiin viitataan allegorisesta näkökulmasta.


title: Atalante

text: Atalante esiintyy sivuhahmona joissakin yhdysvaltalaisissa sarjakuvissa, kuten Radical Comicsin Hercules-sarjassa, jonka kirjoitti Steve Moore. Myös The Incredible Hulk -sarjassa on nähty Atalante. Belgialaisen Crissen sarjakuva "Atalante – La Légende" perustuu suoraan mytologian Atalanteen.


title: Atalante

text: Jo mykkäelokuvien kaudella ranskalainen Étienne Arnaud teki lyhyelokuvan nimeltä "Hippomène et Atalante" vuonna 1910. Useissa peplum-elokuvissa Atalante esiintyy sivuhahmona. Yhdysvaltalaisessa minisarjassa "Jason and the Argonauts" (2000) Atalante nähdään parissa jaksossa. Brittiläisessä televisiosarjassa "Atlantis" Atalante esiintyy yhdessä jaksossa, ja häntä esittää Nora-Jane Noone. Brett Ratnerin Hercules-elokuvassa, joka taas perustui Steve Mooren sarjakuvaan, Atalante on yksi Herkuleksen taistelutovereista. Herkulesta esittää Dwayne Johnsson ja Atalantea Ingrid Bolsø Berdal. Jean Vigon elokuvaklassikko L'Atalante vuodelta 1934 taas ei viittaa Atalanteen muuten kuin että se on kanavalotjan nimi.


title: Atalante

text: Pelissä nimeltä "Herc's Adventures" (Lucasarts, 1997) pelaaja sai valita hahmokseen Herkuleen, Atalanten tai Iasonin (Herc, Atlanta, Jason). "Zeus: Master of Olympus" (Sierra, 2000) -pelille julkaistussa lisäosassa "Poseidon: Master of Atlantis" (Sierra, 2001) saattoi uutena hahmona valita Atalanten. Atalante on yksi pelihahmoista toimintaroolipelissä "Rise of the Argonauts" (Codemasters, 2008)"."


title: Atalante

text: Marlo Thomas pyöritti yhteistyössä Ms. Foundation for Women -säätiön kanssa vuonna 1974 Yhdysvalloissa lastenprojektia nimeltä "Free to be You and Me", jossa oli mukana "siistitty" Atalanten tarina (ei heitteillejättöä jne). Yhteistyö tuotti muun muassa kirjan, levyn ja televisiospesiaalin. 70-luvulla sukupuolten tasa-arvo alkoi nousta tietoisuuteen, ja projektin viestinä oli, että kaikki lapset, niin tytöt kuin pojat, pystyvät saavutuksiin ja että yksilöllisyyden ilmaiseminen on positiivista.


title: Geta

text: Geta tarkoittaa seuraavia asioita:


title: Algernon Charles Swinburne

text: Algernon Charles Swinburne (5. huhtikuuta, 1837 – 10. huhtikuuta, 1909) oli viktoriaanisella aikakaudella elänyt englantilainen runoilija ja kriitikko. Häntä on pidetty yhtenä Englannin parhaista runoilijoista, joskin hänen tuotantonsa suosio on välillä ollut akateemisissa piireissä vähäistä. Hänen teoksensa ovat tunnettuja elinvoimaisuudestaan ja kielen musiikillisuudesta. Swinburnen runot saivat hänen elinaikanaan ristiriitaista huomiota, koska niissä käsiteltiin teemoja kuten sadomasokismia, kuolemaa, uskonnottomuutta ja lesboutta.


title: Algernon Charles Swinburne

text: Algernon Charles Swinburne syntyi 5. huhtikuuta 1837 Lontoossa, Englannissa, seitsemästä lapsesta vanhimpana. Hänen isänsä oli amiraali Charles Henry Swinburne ja äitinsä Lady Jane Henrietta, Ashburnhamin jaarlin Georgen tytär. Swinburne vietti lapsuutensa isänsä ostamassa talossa Wightsaarella ja isoisänsä tiluksilla Northumberlandissa. Hän kävi koulunsa Eton Collegessa (1849–1853) ja opiskeli Oxfordin yliopistoon kuuluvassa Balliol Collegessa (1856–1860). Swinburnella oli yhteyksiä prerafaeliittiseen taiteilijaryhmään, ja hänen parhaisiin ystäviinsä kuului runoilija ja maalari Dante Gabriel Rossetti.


title: Algernon Charles Swinburne

text: Swinburnen ensimmäinen julkaisu vuodelta 1860, joka sisälsi runot "The Queen Mother" ja "Rosamond", jäi vähälle huomiolle, mutta vuonna 1865 ilmestynyt toinen teos "Atalanta in Calydon" sai innokkaan vastaanoton. Seuraavana vuonna julkaistu "Poems and Ballads" sai sen sijaan ristiriitaisempaa kritiikkiä johtuen runojen seksuaalisesti värittyneistä kohdista ja antikristillisyydestä, ja teosta arvosteltiin moraalittomaksi. Swinburne nousi kuitenkin näiden kahden teoksen ansiosta aikansa suosituimpien runoilijoiden joukkoon.


title: Algernon Charles Swinburne

text: Swinburne oli taitava käyttämään ranskalaisia runomuotoja, kuten "ballade"-, "rondeau"-, ja "sestina"-runomittoja. Hän kehitti oman 11-jalkaisen variaation "rondeau"-runomuodosta, joka tuli tunnetuksi nimellä "roundel". Swinburnen varhainen tuotanto heijastaa viktoriaanisen aikakauden viehtymystä keskiaikaan, ja monet hänen varhaisista runoistaan, kuten "The Leper", "Laus Veneris" ja "St Dorothy", ovat tyyliltään keskiaikaisia. Ensimmäisen "Poems and Ballads"-kirjan jälkeen Swinburne alkoi käsitellä runoissaan poliittisia ja filosofisia aiheita. Hän oli myös aktiivinen kriitikko, jonka tunnettuihin proosallisiin teoksiin kuului muun muassa "Note on Charlotte Brontë" (1877), "A Study of Shakespeare" (1880) ja "A Study of Victor Hugo" (1886).


title: Algernon Charles Swinburne

text: Swinburne herätti aikanaan huomiota elintavoillaan. Hän oli kiinnostunut sadomasokismista, oli tunnettu ateisti sekä mahdollisesti homoseksuaali. Swinburne oli myös alkoholisti, ja hänen terveytensä kärsi juomisen seurauksena. Swinburne muutti vuonna 1879 Putney Hilliin ystävänsä Theodore Watts-Duntonin luokse, jossa hän asui viimeiset 30 elinvuottaan. Swinburne kuoli influenssaan ja keuhkokuumeeseen vuonna 1909 Putneyssa, Englannissa, ollessaan 72-vuotias. Hänet haudattiin Bonchurchiin Wightsaarelle.


title: Swinburne

text: Swinburne voi tarkoittaa seuraavia henkilöitä:


Del Dominio de los Reyes de España sobre de los Indios on Salamancan yliopiston teologian ja lainopin professorin, dominikaani Mátias de Pazin kirjoittama teksti, jonka tarkoituksena oli perustella Espanjan Amerikassa tekemien valloitusten oikeutusta. Teos syntyi Espanjan Ferdinand Katolisen toimeksiannosta vuonna 1513. Toimeksiannon syynä oli Santo Domingosta Espanjan hoviin vuonna 1511 saapuneen dominikaani Antonio de Montesinosin pitkä lista saaren intiaaneja kohdanneista julmuuksista ja sorrosta. Montesinosin toiminta hovissa pani alulle tutkimukset, joiden tuloksena oli vuonna 1512 syntynyt säädöskokoelma Burgosin lait.


title: Del Dominio de los Reyes de España sobre de los Indios

text: Asian ajankohtaisuuden vuoksi Ferdinand antoi Mátias de Pazin ja neuvostonsa jäsenen, tohtori Juan López Palacios Rubiosin tehtäväksi kirjoittaa tutkielmat kuninkaan oikeudesta hallita, ja tarpeen niin vaatiessa, käydä oikeutettua sotaa siihen saakka tuntemattomia intiaanikansoja vastaan.


text: Matías de Paz aloittaa teoksensa paneutumalla ajankohtaa vaivaavan suuren epätietoisuuden ja epäilysten ytimeen:


text:
”Koskien Katolisen ja Voittamattoman Espanjan Kuninkaan intiaanien hallitsemiseen koskevaa oikeutta, jotka kyseiset intiaanit Korkein Jumala ja Kaikkivaltias on hänelle alistanut, ja josta on aiheutunut joitakin epäilyjä uskon miesten ja sääntökuntiin kuuluvien keskuudessa:
Ensiksi: Voiko Kristitty Kuninkaamme hallita yllä mainittuja intiaaneja despoottisen yksinvaltaisesti (despótico principado)?
Toiseksi: Onko luvallista pitää heidät hänen kuninkaallisen valtansa alla?


text: Kolmanneksi: Ovatko ne, jotka ovat saaneet intiaaneilta lukuisia palveluja, saatettuaan nämä raskaan rasituksen alaisiksi orjuuteen, pakolliset korvaamaan kaiken näiltä saamansa?


text:
Ensimmäiseen kysymykseen liittyen ajattelemme näin: Vaikuttaa siltä, että Espanjan Kuningas voi yksinvaltaisesti pitää ja omistaa mainitut intiaanit, koska hän voi sodalla, jolla on alistanut jonkin maan, provinssin tai valtakunnan, saattaa orjuuteen myös kyseiset intiaanit, josta seuraa, että hän voi tehdä heistä ikuisia orjia, joka on samaa kuin despoottinen yksinvaltius (despótico principado).
Ehto toteutuu seuraavasti: Jos monarkkimme voi sodan avulla alistaa intiaaneja, ja myös tappaa heitä, olisi orjuuttaminen silloin pienempi paha...Ja on luonnon lakien mukaista, että hän, joka oman määräysvaltansa nojalla voi toteuttaa suuremman pahan, voi toteuttaa myös pienemmän pahan. Väittämä on toteutunut, koska orjuuteen saattaminen on pienempi paha kuin se, joka aiheutuu elämän pois ottamisesta ikuiseksi ajaksi, kuten Pedro Ancarano sanoo Sexto de las Decretalisia kommentoidessaan, ja että jos kyseessä on oikeutettu sota, sotasaalis siirtyy voittajan hallintaan, ja samalla myös sodassa vangiksi saatu, joka orjaksi muututtuaan tekee rikoksen paetessaan vangitsijaansa. Samassa yhteydessä hän Hostialaiseen vedoten sanoo, että kristitty, joka on sodassa saraseeneja vastaan joutunut vangiksi, ei voi nousta saraseenia vastaan, ei ryöstää mitään siltä, jolle on orjana, eikä paeta tämän vallasta, paitsi silloin kun isäntä haluaa houkutella hänet pois uskosta, jolloin vanki voi jättää vankeutensa ja tulla vapaaksi.”


text: ”Minulle on annettu kaikki valta taivaassa ja maan päällä,” josta Matías de Paz jatkaa kysymällä:


text: ”Miten silloin voitaisiin ylistää Herran nimeä koko maailmassa, jos uskottomilla olisi hallussaan maita ja valtakuntia? Tästä syystä on valoakin kirkkaampaa, että katoliset Ruhtinaat voivat hyökätä uskottomien kimppuun, ja että heidän on suorastaan pakko tehdä näin, jotta Pelastajamme sanat tulisivat täytetyiksi. Että intiaanit ovat noita uskottomia, joilla on hallussaan huomattava osa maan piiriä, jonka seikan tietävät ne, jotka ovat lähestyneet heidän rajojaan...Ja näin ei ole sopivaa, että henkilö, joka tulee kastetuksi, vapautuu orjuudesta, koska se on rangaistus synnistä... Tuollaista asiantilaa ei muuta kasteen saaminen, josta seuraa, että vaikka kyseiset intiaanit olisivat heti vangiksi jouduttuaan tulleet käännytetyiksi uskoon, eivät he sen perusteella ansaitse vapautta, vaan että Kuninkaamme voi hallita heitä yksinvaltaisesti samalla tavoin kuin muitakin alamaisiaan.”


text: Matías de Paz on perusteellinen argumentoidessaan oikeutetun sodan jälkitilaa:


text: ”Kuitenkin on olemassa totuus, joka sotii edellä mainittua vastaan, ja se on tämä: Ihmisiä kohtaan, sitten kun he ovat tietoisia Pelastajan nimestä ja ovat vapaita, ei tule käyttäytyä loukkaavasti, vaan heitä kohtaan on enimmältään oltava myötätuntoisia ja armeliaita, sillä on huomattava, että kääntymisensä jälkeen he eivät ole huonompia, vaan kunnoltaan parempia, jolloin olisi pahasti heitä kohtaan, jos heidät alistettaisiin orjuuteen tai pakkotyöhön...Näin siis intiaanit, jotka tietojen mukaan ottivat mielellään vastaan kasteen heti kun heidän keskuuteensa oli levinnyt tieto Herrasta, ovat osallisia siitä, ettei ole luvallista tehdä heistä orjia ja määrätä heitä despotian alle, ja että niiden, joita on sorrettu, on saatava siitä korvaus. Vielä enemmän: toisen epäilyn suhteen näyttää siltä, etteivät kyseiset intiaanit voi olla muun kuninkaallisen tai poliittisen Ruhtinaan alaisia kun sen, jonka alaisia he olivat aikaisemmin, vaikka nuo vallanpitäjät olisivatkin uskottomia...


text: ...Jos kysymys ulotetaan koskemaan uskottomia, jotka elävät rauhallisesti Kristittyjä häiritsemättä, meistä erillään sijaitsevissa valtakunnissaan omien lakiensa mukaisesti ja kaiken omistaen, onko silloin Kristityille luvallista, syntiin syyllistymättä, julistaa sota sellaisia vastaan, jotka haluavat elää rauhassa, ja ryöstää heidän omaisuutensa...


text: ...On huomion arvoista, että kuuluisien kanonistien, kuten Hostialaisen ja Innocentin teoksissa, löytyy ristiriitaisia mielipiteitä siitä, voiko uskottomien kesken olla ilman syntiä hallitusvaltaa, omistamista ja oikeusjärjestystä. Tällä asialla on suuri merkitys, sillä vastauksen ollessa myönteisen, heitä ei voitaisi häiritä maillaan, ei valloittaa, eikä heikentää heitä virheeseen syyllistymättä...Tästä seuraa, että järjelliset olennot eivät alussa olleet kenenkään omaisuutta, vaan joutuivat vasta sitten sen omistamiksi, joka oli heidät ensin alistanut. Sen vuoksi Mooseksen 5. kirjan 11. luvun 24. jakeen ensimmäinen lause sanoo: ”Mihin paikkaan te jalkanne astutte, se on oleva teidän,” eli että kenellekään ei olisi sallittua omia kyseistä paikkaa sen jälkeen kun joku toinen on sen vallannut...Luonnon laki kieltää tekemästä toiselle sitä, mitä ei haluta itselleen tehtävän...Tästä käy selvästi ilmi, että Jumala määräsi luomilleen järjellisille olennoille kokonaisuudessaan kaiken, koska Jumala antaa aurinkonsa nousta niin hyville kuin pahoille...


text: ..Mutta koska yllä mainitut intiaanit ovat ottaneet vastaan Kristuksen lain ja uskon, seuraa siitä selvästi, ettei heiltä voida riistää heidän omaisuuttaan, eikä hallita heitä kuninkaan despotismilla. Kuitenkin, koska kukaan ei voi käydä sotaa ilman päteviä sotilaita, ja koska vaikeudet noihin maihin pääsemiseksi ja intiaanien pitämiseksi Kristuksen uskossa, ovat olleet suuret, hyvin suuret, samaten kuin siitä aiheutuneet menetykset ja mittavat kulut, voi Kuningas laillisesti vaatia intiaaneilta joitakin palveluksia, aina kuitenkin oikeudenmukaisesti ja järkevästi, jotta Herran nimeä ei halvennettaisi...


text: ...Lopuksi on vielä vastattava alussa esitettyihin kysymyksiin. Ensimmäisen suhteen on sanottava olevan totta, että jos tuo kansa ei voisi oikeudenmukaisesti puolustautua asiaan liittyvin ehdoin...heidät voitaisiin saattaa ikuiseen orjuuteen, jos he tultuaan tietoisiksi totuudesta, ryhtyisivät kapinoimaan ilman laillista syytä...


text: ...Korvauksen saaminen menetyksistä on ehdoton, ja enemmänkin, sillä vaikka intiaaneja voidaan pitää orjina, ei heitä voida orjuuttaa yllä kerrotulla tavalla, sillä kokemus osoittaa meille, että palvelut, joita heiltä on vaadittu, ovat olleet syynä heidän luopumiseensa uskosta, kiroamiseen Herran nimeen, ja että naiset ennen synnyttämistä uhraavat sisimmän hedelmänsä, jotta eivät näkisi lastensa joutuvan tuon kaltaiseen orjuuteen, mikä on hyvin kauhistuttavaa ja inhottavaa. Sen vuoksi ehdotan, että armeliaisuuden nimissä, vaikka he oikeuden mukaan ansaitsisivat orjuuden, intiaaneille tulisi antaa vapaus, koska, kuten olen sanonut, sen sijaan, että usko vahvistuisi, se paremminkin heikkenee, mutta että vapaus heille annettuna, lisäisi heidän uskoaan...Asian kanssa tekemisissä olevat munkit tietävät kertoa lukemattomista intiaaneista, jotka ovat menettäneet henkensä pakkotöissä, samoin kuin tietävät kertoa ihmisistä jotka ovat vapaita; miten mielellään he palvoisivat Kristusta ja maksaisivat Kuninkaallemme veronsa paremmin kuin tällä hetkellä, ja että katolinen usko menestyisi, koska intiaanit nähdessään tulleensa oikein kohdelluiksi, vahvistaisivat sitä sanoillaan ja teoillaan...”


text: ”Aleksanteri, jne... Halutessanne toteuttaa haluamanne toimenpiteen, annoitte tehtävän rakkaalle Cristóbal Colónille, hyvin kykenevälle ja sopivalle miehelle, niin monesti pätevälle, annoitte tuohon niin suureen hankkeeseen, sekä tuollaisiin tehtäviin sopivat laivat ja miehet, vaivoja, vaaroja ja kustannuksia kaihtamatta, jotta tarmolla etsittäisiin meritse kiinteitä maita ja kaukaisia saaria, jonne tähän mennessä ei vielä ole purjehdittu, ja joka suuren vaivannäön jälkeen jumalallisen suosion avulla ja omalla tarmollaan löysi tiettyjä kaukaisia saaria Valtamerta purjehtiessaan, ja myös kiinteitä maita, joita tähän mennessä toiset eivät olleet löytäneet, joissa asuu paljon rauhassa eläviä kansoja, jotka, kuten kerrotaan, kulkevat alastomina eivätkä syö lihaa. Ja minkä kyseiset tiedonantajamme voivat vahvistaa, on, että nuo samat kansat, jotka elävät mainituilla saarilla ja kiinteissä maissa, uskovat taivaassa olevaan yhteen ainoaan Jumalaan niin, että he näyttävät olevan hyvin valmiita ottamaan vastaan katolisen uskon, ja valmiita ohjattaviksi hyviin tapoihin; ja lienee mahdollista, että heidän saatuaan uskon opetusta, johdattuu Pelastajamme, Herramme Jeesuksen Kristuksen nimi helposti kyseisiin maihin ja saariin.”


text: Kuninkaallisella määräyksellä tämän kirjoitelman laati kunnioitettu isä Matías de Paz, Salamancan Yliopiston Pyhän Teologian professori.”


text: Matías de Pazin ja Francisco de Vitorian, Salamancan yliopiston lakitieteen ja teologian professorin “Espanjan Sokratesin”, haudat ovat rinnatusten Salamancan San Estebanin luostarissa.Casas, Bartolomé de las; Historia general de las Indias.


title: Aksim

text: Miska Soini, taiteilijanimeltään Aksim, on Tikkakoskelta kotoisin oleva helsinkiläinen rap-artisti, musiikkituottaja ja DJ. Hän on tullut tunnetuksi Kemmuru-rap-yhtyestä Jodarokin ja DJ J-Lainin kanssa. Hän on tuottanut kappaleita muun muassa Karri Koiralle, JVG:lle, Ruudolfille, Stepalle, Soloselle, Loost Koosille, Palefacelle, Fintelligensille ja Vähäisille Äänille.


title: Jodarok

text: Jodarok (oikealta nimeltään Matti Salminen, s. 1980 Joensuu) on helsinkiläinen rap-artisti. Hän on tunnettu hip hop -yhtye Kemmurun jäsenenä, jonka kanssa tämä on julkaissut kolme studioalbumia "Mite se teiä...?" (2003), "Kehumatta paras" (2006) ja "Meiltä puuttuu kaikki" (2010). Jodarok on julkaissut myös omia soolojulkaisuja ja hän on vieraillut monien muiden artistien julkaisuilla. Vuonna 2012 hän perusti Aivovuoto-yhtyeen tuottajakaksikko K.V.N & Lobon kanssa. Omien soolojulkaisujen sekä Kemmuru- ja Aivovuoto-yhtyeiden kappaleiden lisäksi Jodarok on tehnyt kappaleita myös muutamille artisteille, esimerkiksi Romanssi on Yonan, K.V.N & Lobo-tuottajakaksikon ja Jodarokin käsialaa ja Hiekkalaatikkojengi-yhtyeen kappale Pelottaa on Matti Salmisen sanoittama. Jodarok on myös tehnyt musiikkivideoita Aivotuotos-tiimissä johon kuuluvat mm. Lobo ja Atte Heinonen.


title: Jodarok

text: Vuonna 2001 Jodarok julkaisi Kemmurun kanssa (jolloin siihen kuului vain Jodarok ja Aksim) "Kemmuru EP:n". Se julkaistiin Hella Recordsin kautta. Vuonna 2003 julkaistiin Kemmurun toinen pitkän odotuksen mukaan nimetty julkaisu "Mite se teiä...?". Myös sekin Hella Recordsin kautta. Kemmuru julkaisujen jälkeen Jodarok siirtyi soolouralle ja julkaisi vuonna 2004 Hella Recordsin kautta albumit "Hukattu aika", "Stabiili asunnoton" ja "Teille ei tarjoilla promo". Samana vuonna Kemmuruun liittyi kolmas jäsen rovaniemeläissyntyinen DJ J-Laini. Seuraavana vuonna eli vuonna 2005 Jodarok julkaisi Aksimin kanssa "Syvä itä" - nimisen albumin. Albumi on Aksimin tekemä remixversio "Stabiili asunnoton" -albumista.


title: Jodarok

text: Vuonna 2006 Monsp Records julkaisi, nyt jo kolmihenkisen, Kemmurun "Bläkie, Loco & Luchi Lover" -EP:n, joka oli esimakua Kemmurun saman vuoden 11. lokakuuta julkaistulle "Kehumatta paras" -albumille. Ilmestyttyään "Kehumatta paras" sai loistavan vastaanoton. V-lehti valitsi sen vuoden albumiksi ja Kemmuru valittiin Funk Awardsissa vuoden 2006 parhaaksi bändiksi. Suomen virallisella listalla albumi sijoittui julkaisuviikollaan (42/2006) sijalle 34.


title: Jodarok

text: Vuonna 2009 Jodarok julkaisi Jontista & Shakasta tutun Jontin kanssa "Uuden ajan avaruususkonto" -nimisen albumin 3rd Rail Musicin kautta. Nimensä mukaan albumin aiheet käsittelevät ufohavaintoja sekä salaliittoteorioita. Albumi sijoittui Suomen virallisen listan sijalle 28 julkaisuviikollaan (6/2009).


title: Jodarok

text: Kemmurun kolmas pitkäsoitto "Meiltä puuttuu kaikki" julkaistiin Monsp Recordsin kautta 12. toukokuuta 2010. Toukokuun lopulla albumi laitettiin ilmaisjakeluun Monspin sivustolle. Albumi sijoittui ensimmäisellä viikollaan 13. sijalle Suomen virallisella listalla, viikko 20/2010.


title: Jodarok

text: Jodarok julkaisi "Valvo viiteen nuku kolmeen" -nimisen sooloalbumin omakustanteena 17. toukokuuta 2011. Albumilta on julkaistu näytekappaleet "Kaukaa" ja "Just mun tuuria". Jälkimmäisellä kappaleella vierailee Super Janne. Albumin ovat tuottaneet miltei kokonaan Lahti-Samppa ja Jodarok, ja se nousi viikolla 21/2011 Suomen virallisen albumilistan 27. sijalle. Albumista julkaistiin uusi painos syksyllä 2012. Kemmuru julkaisi maaliskuussa 2012 musiikkivideon kappaleesta "Lainsuojaton". Jodarok, Aksim ja Puppa J ovat mukana HKI Cratesin musiikkivideolla "Lelu", joka julkaistiin heinäkuussa 2012. Kemmurun uusi musiikkivideo kappaleesta "JSSAP" julkaistiin joulukuussa 2012.


title: Jodarok

text: Jodarok ja tuottajakaksikko K.V.N & Lobo muodostivat Aivovuoto -nimisen rap-yhtyeen, jonka yhteislevy "Aivovuoto" julkaistiin 26. huhtikuuta 2013 Monsp Recordsin kautta. Albumin kappaleista "Raaka keikka kolme" ja "Nyt on hyvä" on julkaistu musiikkivideot. Albumi nousi Suomen virallisen albumilistan 15. sijalle. Yhtye julkaisi syyskuussa 2013 "Moukarimies" -nimisen lyhytelokuvan.


title: Jodarok

text: Aivovuoto julkaisi "Vihaa karkkia EP:n" Monsp Recordsin kautta 8. marraskuuta 2013. Sen kappaleesta "OK" julkaistiin musiikkivideo lokakuussa 2013.


title: Jodarok

text: Jodarok ja JV julkaisivat 12" -yhteisjulkaisun joulukuussa 2013.


title: Synnynnäinen vihurirokko-oireyhtymä

text: Synnynnäinen vihurirokko-oireyhtymä on sairaus, jonka lapsi voi saada äidin raskauden aikana kärsimästä vihurirokkotartunnasta. Riski sikiön vaurioitumiseen vihurirokon johdosta on kohonnut raskauden ensimmäisen kolmanneksen aikana.


title: Synnynnäinen vihurirokko-oireyhtymä

text: Synnynnäisen vihurirokko-oireyhtymän oireita ovat mm. poikkeuksellinen pienikokoisuus, pienipäisyys, keskushermoston vauriot, kuulovamma, sydänvika ja kehitysvammaisuus.


title: Synnynnäinen vihurirokko-oireyhtymä

text: Vihurirokkorokotusten ansiosta oireyhtymä on nykyään harvinaistunut. Vuonna 2015 julkaistujen WHO:n tietojen mukaan maailmassa syntyy vuodessa noin 110 000 oireyhtymää sairastavaa lasta ja määrä on laskussa. Ennen rokotuksia neljällä tuhannesta vastasyntyneestä oli oireyhtymä. Vuonna 2001 Yhdysvalloissa todettiin yhdeksäntoista uutta oireyhtymätapausta, kun vuosikymmen aiemmin vastaava määrä oli ollut 1 401.


title: Synnynnäinen vihurirokko-oireyhtymä

text: Vihurirokko-oireyhtymä on aiemmin ollut suuri synnynnäisen kuurosokeuden aiheuttaja.


title: Lieserl Einstein

text: Lieserl Einstein (tammikuu 1902 – syyskuu 1903) oli Albert Einsteinin ja Mileva Marićin ensimmäinen lapsi ja ainoa tytär. Lieserl Einstein syntyi Novi Sadissa. Lieserl oli vuoteen 1986 asti tuntematon henkilö tutkijoille, kunnes löydettiin Einsteinin ja Marićin väliset kirjeet. Lieserlin kuolinsyytä ei tiedetä varmaksi, mutta Michele Zackheim mainitsee kirjassaan "Einstein’s Daughter" mahdolliseksi kohtaloksi tulirokon.


title: Lieserl Einstein

text: Ensimmäinen maininta Lieserl Einsteinista löytyy kirjeestä, joka on päivätty 4. helmikuuta 1902, jossa tuore isä kysyy lapsen vointia. Marić synnytti esikoisensa vanhempiensa luona Novi Sadissa Serbiassa. Einstein itse oli Bernissä. Lieserl aiheutti paljon eripuraa Einsteinin perheen ja Marićin perheen välille, sillä lapsi oli syntynyt avioliiton ulkopuolella.


title: Lieserl Einstein

text: Viimeisen kerran Lieserl mainitaan kirjeessä, joka on päivätty syyskuun 19. vuonna 1903. Kirjeessä mainitaan Lieserlin annettavaksi adoptoitavaksi.


title: SSX

text: SSX:llä voidaan tarkoittaa:


title: Oineus

text: Oineus () oli kreikkalaisessa mytologiassa Kalydonin kuningas ja Porthaonin poika. Hänellä oli ensimmäisen vaimonsa Althaian kanssa lapset Deianeira, Meleagros sekä meleagridit, Meleagrosin sisaret, joista nimetään Melanippe. Toisen vaimonsa Periboian kanssa hänellä oli poika nimeltä Tydeus, joka myöhemmin karkotettiin Aitoliasta ja esiintyy Argokseen liittyvissä myyteissä.


title: Oineus

text:
Oineus toi viininvalmistuksen, jonka hän oppi Dionysokselta, Aitoliaan. Hän uhrasi joka vuosi jumalille, mutta eräänä vuonna hän unohti tehdä tämän Artemiin kunniaksi, jolloin tämä lähetti Kalydonin metsäkarjun tuhoamaan hänen valtakuntaansa. Päästäkseen eroon vitsauksestaan Oineus lähetti poikansa Meleagrosin keräämään kasaan Kreikan sankarit ja tappamaan karjun.
Hänet syrjäyttivät välillä vallasta Agrioksen pojat, mutta Diomedes nosti hänet takaisin Kalydonin kuninkaaksi ja myös hautasi kuninkaan Argokseen tämän kuoltua.


title: Oka

text: Oka () on Venäjällä virtaava 1 550 kilometriä pitkä joki, joka laskee Volgaan. Se on yksi Volgan pisimmistä sivujoista. Oka alkaa Kurskin pohjoispuolelta ja yhtyy Volgaan Nižni Novgorodin luona. Okaa käytetään laajasti kuljetukseen.


title: Meleagridit

text: Meleagridit olivat kreikkalaisessa mytologiassa Althaian ja Oineuksen tyttäriä. Kun heidän veljensä Meleagros kuoli Kalydonin metsäkarjun metsästyksen jälkimainingeissa, Artemis viimeisteli vielä kostonsa muuttamalla meleagridit helmikanoiksi.


title: Meleagridit

text: Osa helmikanojen suvusta viittaakin latinankielisessä nimessään meleagrideihin ("meleagris", "meleagrides"). Myös kalkkunan suku on latinaksi "Meleagris".


title: Meleagridit

text: Meleagrideista nimetään ainoastaan Melanippe. Vaikka myös Deianeira ja Gorge olivat Meleagrosin sisaria, Artemiksen kosto ei ulottunut heihin heidän suremisensa tähden, eikä heitä lasketa kuuluvaksi meleagrideihin.


title: Sakae Urakami

text: Sakae Urakami (, 1882 – 1971) oli kyūdōn eli perinteisen japanilaisen jousiammunnan Heki-ryū Insai-ha -tyylisuunnan päämies ja yksi nykyaikaisen kyūdōn kehittäjistä.


title: Sakae Urakami

text: Sakae Urakami syntyi vuonna 1882 Hyōgon prefektuurissa, Japanissa. Hän aloitti kyūdōn opiskelun kymmenvuotiaana isänsä Naookin opastuksella. Hän vastaanotti "menkyonsa" (opettajalisenssin) vuonna 1912 Katsuyata Tokuyamalta. Tämän jälkeen hän toimi päätoimisena Heki-ryū kyūdō -opettajana. Urakami oli yksi viidestä kyūdōn uudistajasta, jotka kehittivät Japanin Kyūdō-liiton ammunnan säännöstön "kyūdō kyōhonin" 1953. Kyūdōn muotojen yhtenäistäminen mahdollisti eri koulukuntien yhteiset vyökokeet ja kilpailut.


title: Jatkojohto

text: Jatkojohto (puhekielessä myös "roikka") on sähköjohto, jonka toisessa päässä on pistorasiaan kytkettävä ns. urospuolinen pistoke ja toisessa päässä yksi tai useampia naaraspuolisia liittimiä, joihin verkkovirtaa käyttävän sähkölaitteen pistoke voidaan kytkeä.


title: Jatkojohto

text:
Jatkojohtoja voi olla useampinapaisia riippuen käytettävän laitteen käyttöjännitteestä ja tehon tarpeesta. Jatkojohdot voidaan jakaa seuraavasti:Huoneen pistorasia osoittaa, millaista jatkojohtoa sisällä voi käyttää. Jatkojohdon voi liittää vain sellaiseen pistorasiaan, johon jatkojohdon pistotulppa sen rakennetta muuttamatta sopii. Ulkotiloissa on yleensä käytettävä läpällistä eli vedenpitävää jatkojohtoa. Roiskevedenpitävä jatkojohto on liitettävä ulkona ulkopistorasiaan. Kuivissa oloissa voidaan ulkona tilapäisesti käyttää myös sisäkäyttöön tarkoitettua jatkojohtoa. Lapsiperheissä kannattaa käyttää turvajatkopistorasiaa.
Jatkojohtoihin on saatavana erillisiä vikavirtasuojia. Ne kytketään laitteen ja jatkojohdon väliin pistotulpalla. Jatkojohtoja on myös kelallisia, joissa on pistorasiat. Nämä on varustettu vikavirtasuojalla (painonappi) tai ilman vikavirtasuojaa käytettävät jatkojohdot, jotka on syytä poistaa kelalta kokonaan niitä käytettäessä. Tavallinen sähkönkäyttäjä saa tehdä ja korjata yksivaiheisia jatkojohtoja (jännite 230 Volttia). Jatkojohdoissa tulee aina pistotulpan ja jatkopistorasian suojauksen vastata toisiaan. Sukopistotulpan parina vain sukojatkopistorasia ja kolmijohtiminen johto. Jatkojohdoissa ei saa käyttää kiinteään asennukseen tarkoitettuja tarvikkeita (johtoja ja pistorasioita).


title: Jatkojohto

text: Lämmityslaitteen saa kytkeä vain suojamaadoitettuun niin sanottuun suojakosketinpistorasiaan. Jatkojohtojen käyttämistä tulee välttää. Sähköliikkeet voivat tilauksesta tehdä halutun pituisen autonlämmittimen liitäntäjohdon. Yleissääntönä on, että pistorasian on oltava rakenteeltaan turvapistorasia tai asennettuna 1,7 m:n korkeuteen tai lukittuun tilaan. Autoilijoiden kannattaa tarkistaa riittävän usein liitäntäjohdon ja pistokkeiden kunto, sillä johtimien liittimien löystyminen saattaa aiheuttaa sähköiskun tai tulipalon vaaran. Myös lohkolämmittimen pistoke on syytä tarkistaa ja puhdistaa, jotta vältetään likaantumisen aiheuttamat vaarat.


title: RPGamer

text: RPGamer on tietokone- ja konsoliroolipeleille omistettu pelisivusto, joka julkaisee lajityypin peleihin liittyviä uutisia, ennakoita ja arvosteluja. Sivustolla on yhteensä seitsemän eri kieliversiota, jotka englannin ohella ovat italia, espanja, portugali, saksa, ranska ja japani.


title: RPGamer

text: RPGamerin yhteisöön voidaan lisätä omia arvosteluja, piirroksia, musiikkia ja tarinoita. Yhteisössä sijaitsee myös tilastoja, peliaiheisia julistekuvia ja nimenomaan japanilaisista RPG-peleistä kertova ”Japandemonium”-osio, johon lukeutuu uutisia, kuvakaappauksia ja lista viikon myydyimmistä peleistä.


title: RPGamer

text: RPGamer kehittyi Andrew Vestalin vuonna 1995 luomasta "UnOfficial SquareSoft HomePagesta", joka oli SquareSoftin pelejä varten kehitetty fanisivu. 1997 sivusto vaihtoi nimensä "Square.Netiksi", jota piti yllä Squaren oma palvelin. Tämä kuitenkin johti "Square.Netin" sulkemiseen, sillä sivu käytti Squaren serveriä tämän tietämättä. Muita kuin vain Squaren roolipelejä käsittelevä RPGamer syntyi maaliskuussa 1998, kun Vestal luovutti sivustonsa Mikel Tidwellin käyttöön ja auttoi sivun elvyttämisessä.


title: Kimmo Valtanen

text: Kimmo Valtanen (s. Rovaniemi) on Suomen Sony BMG:n toimitusjohtaja vuodesta 2004. Koulutukseltaan Valtanen on ekonomi.


title: Kimmo Valtanen

text: Valtanen oli Idolsin vierailevana tuomarina sarjan kolmannen tuotantokauden kolmannessa finaalissa. Hän tuomaroi myös viidennen tuotantokauden kolmannessa finaalissa. Omaa musiikkitaustaa Valtasella on Supperheads-yhtyeestä, jossa hän oli sanoittaja ja basisti.


title: Evita (elokuva)

text: Evita on vuonna 1996 ilmestynyt Alan Parkerin ohjaama musikaalielokuva, joka perustuu samannimiseen teatterimusikaaliin. Se kertoo Evitana tunnetusta Argentiinan presidentin puolisosta Eva Perónista. Elokuvan pääosissa ovat Madonna, Antonio Banderas ja Jonathan Pryce.


title: Evita (elokuva)

text: Elokuva voitti Oscarin parhaasta laulusta, Andrew Lloyd Webberin säveltämästä ja Tim Ricen sanoittamasta kappaleesta "You Must Love Me". Se oli ehdokkaana myös neljässä muussa kategoriassa. Elokuva voitti lisäksi kolme Golden Globe -palkintoa kategorioissa paras elokuva, paras naispääosa ja paras tunnusmelodia.


title: Jorma Mattinen

text: Jorma Kalervo Mattinen (s. 13. tammikuuta 1955, Teuva) on kemian professori, joka toimi 2005 Åbo Akademin rehtorina 2005–2014. Hän oli ensimmäinen äidinkieleltään suomenkielinen Åbo Akademin rehtori.


title: Jorma Mattinen

text: Mattinen väitteli vuonna 1987. Vuodesta 1991 alkaen hän on toiminut orgaanisen kemian professorina Åbo Akademissa.


title: Léon Victor Auguste Bourgeois

text: Léon Victor Auguste Bourgeois (21. toukokuuta 1851, Pariisi – 29. syyskuuta 1925) oli ranskalainen poliitikko, jolle luovutettiin Nobelin rauhanpalkinto vuonna 1920.


title: Léon Victor Auguste Bourgeois

text: Ennen prefektuurihallinnon palvelukseen antautumistaan Bourgeois opiskeli lakia. Prefektihallinnossa hän toimi Marnen departementin pääsihteerinä vuodesta 1880, apulaisprefektinä Reimsissä vuonna 1880, Tarnin prefektinä vuodesta 1882, Haute-Garonnen prefektinä vuodelta 1885 ja viimeksi Pariisin kaupungin poliisiprefektinä vuodesta 1887.


title: Léon Victor Auguste Bourgeois

text: Seuraavana vuonna hänet valittiin radikaalipuolueen edustajaksi Marnen vaalipiiristä. Hänet nimitettiin apulaisvaltiosihteeriksi Charles Floquet'n hallitukseen ja vuodesta 1890 lähtien hänen hoiti useita merkittäviä hallitustehtäviä:


title: Léon Victor Auguste Bourgeois

text: Vuosina 1902–1904 hän toimi edustajainhuoneen puhemiehenä. Tämän jälkeen hänestä tuli vuonna 1905 Marnen departementin senaattori ja hän toimi senaatin puhemiehenä vuosina 1920–1923. Hänellä oli merkittävä rooli työntekijöiden ja maanviljelijöiden eläkelain säätämisessä.


title: Léon Victor Auguste Bourgeois

text: Opetusministerinä ollessaan hän teki useita merkittäviä reformeja Ranskan julkiseen koulujärjestelmään. Hän esimerkiksi perusti 1898 aikuisväestölle suunnatut peruskoulun kurssit. Marraskuussa 1895 hän muodosti oman hallituksensa, joka koostui pääsääntöisesti radikaalipuolueen jäsenistä. Vuonna 1899 pidetyssä Haagin rauhankonferenssissa hän edusti Ranskaa menestyksekkäästi ja arvokkaasti. Vuonna 1903 Bourgeois nimitettiin jäseneksi Haagin konferenssissa perustettuun kansainväliseen sovittelutuomioistuimeen. Ulkoministerinä hän johti Ranskan valtuuskuntaa Algecirasin konferenssissa.


title: Léon Victor Auguste Bourgeois

text: Maailmansodan jälkeen perustetun Kansainliiton puitteissa hän johti järjestön neuvoston toimintaa, toimien sen puheenjohtajana. Näistä ansioistaan hänelle myönnettiin vuonna 1920 Nobelin rauhanpalkinto.


title: Tarso Marques

text: Tarso Anibal Santanna Marques (s. 19. tammikuuta 1976 Curitiba, Brasilia) on brasilialainen autourheilija. Hän osallistui 26 Formula 1 -sarjan Grand Prix -kilpailuun kausilla 1996, 1997 ja 2001. Hän ajoi kaikki kautensa Minardilla, eikä hän saavuttanut yhtään MM-pistettä.


title: Tarso Marques

text: Marques on ajanut myös Champ Car -sarjassa ja ajaa nykyään Brasiliassa vakioautoilla.


title: Tarso Marques

text: Viiden karting-vuoden jälkeen Marques kilpaili Formula Chevrolet -sarjassa kotimaassaan Brasiliassa ollessaan vasta 16-vuotias. Hän voitti mestaruuden heti ensi yrittämällään. Kaudeksi 1993 hän siirtyi Formula 3 Sudamericana -sarjaan ja myöhemmin Euroopan Formula 3000 -sarjaan. Hänestä tuli nuorin molemmissa sarjoissa voittanut kuljettaja.


title: Tarso Marques

text: Marques pääsi kaudella 1996 kilpailemaan ensimmäistä kertaa Formula 1 -sarjassa. Kyseisellä kaudella hän ajoi osallistui kahteen osakilpailuun Minardin ratissa. Lisäksi kaudella 1997 hän korvasi Prost-talliin siirtynyttä Jarno Trullia Kanadan GP:stä lähtien. Vuodeksi 1999 Marques siirtyi kilpailemaan CART-sarjaan.


title: Tarso Marques

text: Kaudeksi 2001 Marques palasi F1-sarjaan. Hän ajoi Minardilla Fernando Alonson tallikaverina. Kausi loppui Marquesin osalta jo Belgian GP:n jälkeen, kun malesialainen Alex Yoong korvasi hänet. Kyseisellä kaudella Marques oli kahdesti yhdeksäs, jotka jäivät hänen parhaaksi sijoikseen. Kausi jäi Marquesin viimeiseksi F1:ssä, eikä hän näin ollen ajanut yhtään kokonaista kautta sarjassa.


title: Tarso Marques

text: Marques ajoi vuosina 2004 ja 2005 Champ Car -sarjassa, jota edeltäneessä CART-sarjassa hän oli ajanut jo vuosina 1999 ja 2000. Hän ajoi FIA GT Championship -sarjassa Ferraria kolmessa kilpailussa. Hän saavutti kymmenen pistettä. Kaudesta 2006 lähtien Marques on ajanut Brasilian Touring car -sarjassa.


title: Stian Aarstad

text: Stian Aarstad oli sinfonista black metalin soittavan Dimmu Borgirin vuosina 1993–1997 soittanut kosketinsoittaja ja pianisti. Jouduttuaan lähtemään yhtyeestä selvittääkseen asioitaan Norjan armeijakutsuntojen kanssa, hän liittyi, ennen yhtyeen ensimmäistä täyspitkää, black metalia soittavaan Enthral-yhtyeeseen, mutta erosi yhtyeestä kolmannen albumin tuotantoaikoihin. Hän työskentelee nykyään ääniteknikkona.


title: Niskavuoren leipä

text: Niskavuoren leipä on Hella Wuolijoen kirjoittama näytelmä vuodelta 1938. Wuolijoki julkaisi näytelmän salanimellä Juhani Tervapää. Näytelmä on Niskavuori-sarjan toinen, ja yhdessä pari vuotta aiemmin julkaistun "Niskavuoren naiset" -näytelmän kanssa se muodostaa hämäläisen mahtitilan 1930-luvun tapahtumista kertovan kokonaisuuden. Tapahtumien mukaisessa aikajärjestyksessä "Niskavuoren leipä" on sarjan neljäs eli toiseksi viimeinen. Keskeiset henkilöt ovat molemmissa näytelmissä samat: suurtilan matriarkka Loviisa, tämän poika Aarne ja pojan vaimo Martta sekä nuori, hehkeä opettajatar Ilona. Tematiikka on tyypillisen niskavuorelaista: vahvatahtoisten naisten väliset konfliktit, niiden keskellä tasapainoilevat miehet sekä agraarin ja urbaanin kulttuurin ristiriita. Keskiössä on ikuinen taistelu rahasta, kunniasta ja rakkaudesta.


title: Niskavuoren leipä

text: "Niskavuoren leipä" sai ensi-iltansa Helsingin Kansanteatterissa 1939. Siitä on teattereiden ja kesänäyttämöiden kestosuosikki, kuten muistakin neljästä Niskavuori-näytelmästä. Esimerkiksi Hauhon Kesäteatterissa vuonna 2000 näytelmä keräsi yli 5 000 katsojaa. Niskavuoren leivästä on julkaistu myös äänikirja. Näytelmä on käännetty viroksi ("Niskamäe leib", kääntäjänä Albert Kivikas), venäjäksi ("Hleb Niskavuori") ja ruotsiksi ("Niskavuoris bröd", kääntäjinä Hans Fors ja Agneta Ara).


title: Niskavuoren leipä

text: Edvin Laine ohjasi aiheesta elokuvan "Niskavuoren Aarne" vuonna 1954, pääosissa muun muassa Tauno Palo ja Elsa Turakainen. Matti Kassilan vuonna 1984 ohjaaman "Niskavuori"-elokuvan jälkipuolisko perustuu Niskavuoren leipään. Näytelmän juoni on sama kuin edellä mainituissa elokuvissa, joskin Laine on lisännyt elokuvaansa kansantanssia ja maalaisromantiikkaa hehkuvia kohtauksia. Kassilan versio noudattelee uskollisemmin alkuperäistekstiä.


title: Algerian jalkapallomaajoukkue

text: Algerian jalkapallomaajoukkue on Algerian kansallinen edustusjoukkue jalkapallossa. Joukkuetta hallinnoi Algerian jalkapalloliitto ("Fédération Algérienne de Football"). Algeria on esiintynyt jalkapallon maailmanmestaruuskilpailuissa yhteensä kolmesti, kahdesti 1980-luvulla ja kerran 2010-luvulla, mutta joka kerralla tuloksena on ollut jääminen alkulohkoon. Algerian jalkapallomaajoukkue pääsi mukaan jalkapallon MM-kisoihin 2014. Afrikan-mestaruuskilpailuissa Algerian menestysvuodet osuivat niin ikään 1980-luvulle, joskin Algerian ainoa mestaruus on kotikisoista vuodelta 1990.


title: Algerian jalkapallomaajoukkue

text: Vuoden 1982 MM-kilpailuissa Algeria oli jo hyvin lähellä jatkopelejä voitettuaan sensaatiomaisesti sekä Länsi-Saksan että Chilen. Viimeisessä alkulohko-ottelussa Länsi-Saksan tarvitsi ottaa Itävallalta täydet pisteet jatkoon pääsemiseksi, kun taas Itävallalle riitti niukka tappiokin jatkopaikkaan. Harvinaisen sopuisasti edennyt ottelu päättyi Länsi-Saksan 1–0-voittoon, mikä tiesi Algerialle jatkopaikkahaaveiden hautautumista. Vuoden 1986 MM-kilpailuissa Algeria taisteli tasapelin Pohjois-Irlantia vastaan, mutta tappiot Brasilialle ja Espanjalle tiesivät Algerian jäämistä alkulohkon jumboksi.


title: Algerian jalkapallomaajoukkue

text: Vuoden 2010 MM-kilpailuissa Algeria hävisi 0-1 Slovenialle, pelasi 0-0 tasapelin Englannin kanssa ja hävisi viimeisessä ottelussaan Yhdysvalloille viime hetken maalilla 0-1. Näin ollen Algeria poistui MM-kisoista tekemättä maaliakaan.


title: Algerian jalkapallomaajoukkue

text: Vuoden 2014 MM-kilpailuissa Algeria selvisi ensimmäistä kertaa historiassaan alkulohkosta 16 parhaan joukkoon. Algeria hävisi ensimmäisen ottelun Belgiaa vastaan 2-1 rajun puolustustaiston päätteeksi. Etelä-Korea-otteluun Algeria vaihtoi taktiikkansa hyökkäysvoittoiseksi ja voitti 4-2. Ratkaisevassa ottelussa Venäjää vastaan Algeria tarvitsi vähintään tasapelin päästäkseen jatkoon. Ottelu päättyi 1-1 ja Algeria eteni neljännesvälieriin.


title: Algerian jalkapallomaajoukkue

text: Afrikan-mestaruuskilpailuissa Algeria pelasi ensimmäisen kerran vuonna 1968, mutta menestyksen makuun se pääsi vasta toisella yrityksellä vuonna 1980. Tuolloin algerialaiset etenivät alkulohkon voitettuaan välieriin Egyptiä vastaan, ja voittivat jännittävän ottelun vasta rangaistuslaukauskilpailussa. Loppuottelussa Nigeria otti kuitenkin mestaruuden selvän 3–0-voiton turvin.


title: Algerian jalkapallomaajoukkue

text: Kotikisoissa 1990 Algeria pysyi voittamattomana alusta loppuun. Ylivoimaisen alkulohkovoiton jälkeen se löi Senegalin välierissä ja lopulta revanssiloppuottelussa se kukisti Nigerian numeroin 1–0. Mestaruuden jälkeen Algeria ei kertaakaan edennyt finaaliin saakka pelaamissaan Afrikan kisoissa. Se onnistui aluksi parhaimmillaan etenemään puolivälieriin vuosina 1996, 2000 ja 2004, mutta joka kerta se hävisi tulevalle finaalijoukkueelle. Algeria onnistui selvittämään tiensä pronssiotteluun vuoden 2010 Afrikan kisoissa, jolloin se hävisi Nigerialle.


title: Algerian jalkapallomaajoukkue

text: Epäonnistuneiden MM- ja Afrikan kisojen karsintojen jälkeen Algerian jalkapalloliitto julkisti toukokuussa 2006 palkanneensa ranskalaisen Jean-Michel Cavallin uudeksi päävalmentjaksi. Cavallin tavoitteena oli viedä alustavasti Algeria vuoden 2008 Afrikan mestaruuskilpailuihin, sekä erityisesti vuoden 2010 MM-kisoihin. Lisäksi hän pyrki tuomaan maajoukkueeseen enemmän kotimaan sarjassa palloilevia pelaajia. Algerian kanssa samaan Afrikan kisojen karsintalohkoon arvottiin Guinea, Gambia ja Kap Verde. Vain lohkon voittaja selviytyisi tuleviin Afrikan mestaruuskilpailuihin.


title: Algerian jalkapallomaajoukkue

text: Cavallin luotsaama Algeria aloitti projektinsa elokuussa harjoitusotteluilla Ligue 2:ssa pelannutta FC Istresiä ja Gabonia vastaan. Paikallisten pelaajien ohella valmentaja halusi kokeilla muutamia Euroopan kentillä pelaavia. Tämän myötä Cavalli toi neljä uutta pelaajaa Kamel Larbi, Yacine Hima, Khaled Kharroubi ja Rafik Djebbour. Ottelut päättyivät enemmän negatiivisissa merkeissä. Vaikka Algeria onnistui voittamaan alasarjassa pelanneen Istresin, se hävisi Gabonille maalein 0–2.


title: Algerian jalkapallomaajoukkue

text: Algerian Afrikan kisojen karsinnat alkoivat 3. syyskuuta 2006 vierasottelulla Guineaa vastaan, jolla oli viimeisen kuuden vuoden aikana tilastollisesti parhaiten kotikentällä menestynyt afrikkalainen maajoukkue. Algerian kannalta helpotukseksi osoittautui Pascal Feindounon puuttuminen vastustajan kokoonpanosta. Cavalli toi myös kaksi uutta pelaajaa maajoukkueen mukaan Chadli Amri ja Mohamed Meftah. Tästä huolimatta Cavalli halusi varmistaa Algerialle hyvän alun ja peluutti joukkuettaan viidellä puolustavalla pelaajalla. Tämä tuotti osittain tulosta ja Algeria pelasi 0–0 tasapelin Guineaa vastaan.